**Likumprojekta "Grozījumi Komerclikumā" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Grozījumi Komerclikumā" (turpmāk – likumprojekts) nodrošinās Latvijas saistību izpildi pret Eiropas Savienību, nodrošinot nacionālā regulējuma atbilstību Eiropas Parlamenta un Padomes 2019. gada 20. jūnija Direktīvai (ES) 2019/1151, ar ko groza Direktīvu (ES) 2017/1132 attiecībā uz digitālo rīku un procesu izmantošanu sabiedrību tiesībās (turpmāk – Direktīva 2019/1151). Tādējādi tiks mainīta komercreģistra ierakstu un dokumentu izsludināšanas kārtība, paredzot, ka komercreģistra ieraksti un dokumenti ar 2021. gada 1. augustu tiks izsludināti Uzņēmumu reģistra tīmekļvietnē ([www.info.ur.gov.lv](http://www.info.ur.gov.lv)).  Tāpat arī tiks ieviesta ziņu apmaiņa caur reģistru savstarpējās savienojamības sistēmu (BRIS) par ārvalsts komersanta filiāli Latvijā un Latvijā reģistrēta komersanta filiāli ārvalstīs.  Likums stāsies spēkā 2021. gada 1. augustā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Direktīva 2019/1151[[1]](#footnote-1);  Eiropas Parlamenta un Padomes 2016. gada 8. jūnija Direktīva (ES) 2016/943 par zinātības un darījumdarbības neizpaužamas informācijas (komercnoslēpumu) aizsardzību pret nelikumīgu iegūšanu, izmantošanu un izpaušanu[[2]](#footnote-2) (turpmāk – Komercnoslēpumu direktīva);  Eiropas Parlamenta un Padomes 2019. gada 20. jūnija Direktīva (ES) 2019/1023 par preventīvās pārstrukturēšanas regulējumu, parādsaistību dzēšanu un diskvalifikāciju un ar pārstrukturēšanu, maksātnespēju un parādsaistību dzēšanu saistīto procedūru efektivitātes palielināšanas pasākumiem un ar ko groza Direktīvu (ES) 2017/1132 (Direktīva par pārstrukturēšanu un maksātnespēju)[[3]](#footnote-3) (turpmāk – Direktīva par pārstrukturēšanu un maksātnespēju);  Eiropas Parlamenta un Padomes 2017. gada 14. jūnija Direktīva (ES) 2017/1132 attiecībā uz sabiedrību tiesību dažiem aspektiem[[4]](#footnote-4) (turpmāk – Direktīva 2017/1132);  Ministru kabineta 2018. gada 4. septembra lēmums (prot. Nr. 41 33 §) par informatīvo ziņojumu "Par komersantu juridisko adrešu regulējumu".  Ministru kabineta 2020. gada 18. augusta sēdes protokola Nr. 49 38. § 3. punkts.[[5]](#footnote-5)  2020. gada 24. novembra likums "Grozījumi Oficiālo publikāciju un tiesiskās informācijas likumā", kas atceļ visiem informācijas iesniedzējiem maksu par oficiālajām publikācijām oficiālajā izdevumā "Latvijas Vēstnesis" no 2021. gada 1. janvāra.[[6]](#footnote-6) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I. Direktīva 2019/1151**  **1. Tiešsaistes reģistrācija un informācijas iesniegšana**  2015. gada 6. maijā Eiropas Komisija paziņojumā "Digitālā vienotā tirgus stratēģija Eiropai"[[7]](#footnote-7) un 2016. gada 19. aprīļa paziņojumā "ES e-pārvaldes rīcības plāns 2016. - 2020. gadam[[8]](#footnote-8). Pārvaldes digitalizēšanās paātrināšana" uzsvēra valsts pārvaldes iestāžu nozīmi, palīdzot sabiedrībām viegli uzsākt to darbību, darboties tiešsaistē un paplašināties pāri robežām. E-pārvaldes rīcības plānā īpaši ir atzīts, cik svarīgi ir uzlabot digitālo rīku izmantošanu, izpildot ar sabiedrību tiesībām saistītās prasības. Turklāt 2017. gada 6. oktobra Tallinas Ministru deklarācijā par e-pārvaldi[[9]](#footnote-9) dalībvalstis stingri aicināja pastiprināt centienus, lai nodrošinātu efektīvas, uz lietotājiem orientētas elektroniskās procedūras Eiropas Savienībā.  Eiropas Komisija konstatēja, ka dalībvalstīs ir ievērojami atšķirīga situācija attiecībā uz tiešsaistes rīkiem, kurus uzņēmēji un sabiedrības var izmantot, lai sazinātos ar iestādēm sabiedrību tiesību jautājumos. E - pārvaldes pakalpojumi dalībvalstīs atšķiras. Tā dažas dalībvalstis nodrošina visaptverošus un lietotājdraudzīgus pakalpojumus, kas pilnībā pieejami tiešsaistē. Savukārt citas dalībvalstis konkrētos būtiskos sabiedrību dzīves cikla posmos nespēj nodrošināt tiešsaistes risinājumus –piemēram, dažas dalībvalstis ļauj izveidot sabiedrības vai veikt izmaiņas reģistrā iesniegtos dokumentos un informācijā, vienīgi ierodoties personīgi, dažas minētās darbības ļauj veikt personīgi vai tiešsaistē, bet vēl citās tās var izdarīt tikai tiešsaistē.  2015. gada Eiropas digitālā vienotā tirgus stratēģijā un 2016. gada E - valdības rīcības plānā tika uzsvērta valsts pārvaldes iestāžu loma, palīdzot kapitālsabiedrībām viegli uzsākt komercdarbību, darboties tiešsaistē un pāri robežām. E - valdības rīcības plānā īpaši tika atzīts, cik svarīgi ir uzlabot digitālo instrumentu izmantošanu, ievērojot ar komercdarbības tiesībām saistītās prasības. Piemēram, saistībā ar regulu par vienoto digitālo vārteju (2018. gada 2. oktobra Eiropas Parlamenta un Padomes Regula 2018/1724, ar ko izveido vienotu digitālo vārteju, lai sniegtu piekļuvi informācijai, procedūrām un palīdzības un problēmu risināšanas pakalpojumiem, un ar ko groza Regulu Nr. 1024/2012[[10]](#footnote-10)) tika uzsvērta digitālo instrumentu un procesu nozīme, lai palīdzētu sabiedrībām pilnībā izmantot vienotā tirgus priekšrocības, un prasīts pilnībā digitalizēt svarīgākās administratīvās procedūras pārrobežu lietotājiem.  Eiropas Padome jau 2015. gadā mudināja Komisiju pievērsties sabiedrību tiešsaistes reģistrācijai, izmantojot digitālā vienotā tirgus tiesību aktu kopumu. Taču līdz Direktīvas 2019/1151 pieņemšanai uzņēmējdarbības tiesības ietvēra tikai dažus digitalizācijas elementus, piemēram, dalībvalstu pienākumu tiešsaistē darīt pieejamu informāciju par sabiedrībām ar ierobežotu atbildību, kas reģistrētas centrālajos, komercreģistros vai uzņēmumu reģistros. Tomēr šīs prasības bija ierobežotas un trūka precizitātes, kas valstu līmenī noveda pie ļoti atšķirīgas īstenošanas.  Turklāt uz dažiem digitālajiem procesiem, piemēram, sabiedrību tiešsaistes reģistrāciju, vispār neattiecās Eiropas Savienības tiesību akti, un tikai vairākas dalībvalstis to risināja valsts līmenī – tostarp Latvija. Tādējādi dažas dalībvalstis pieļāva tikai klātienes procedūru sabiedrību reģistrācijai un izmaiņu iesniegšanai. Savukārt citas pieļāva gan klātienes, gan tiešsaistes procedūru vai tikai tiešsaisti. Līdzīga situācija bija filiāļu reģistrācijai tiešsaistē. Lai gan filiālēm nav juridiskas personas statusa, tās joprojām jāreģistrē, un filiāles reģistrācija lielā mērā atbilst tādām pašām prasībām kā sabiedrību reģistrācija.  Visām valstīm vienādu noteikumu neesamība attiecībā uz reģistrāciju tiešsaistē, dokumentu iesniegšanu un publicēšanu vai šādu noteikumu atšķirības dalībvalstīs radīja nevajadzīgas izmaksas un apgrūtinājumus uzņēmējiem, kuri vēlas izveidot jaunu sabiedrību vai paplašināt savu sabiedrību, reģistrējot meitas sabiedrību vai filiāli vai izpildot īpašas prasības tiešsaistē. Tas, savukārt, nereti noveda pie zaudētām biznesa iespējām, jo kavējās sabiedrības reģistrācija vai, sliktākajā gadījumā, tika pieņemts lēmums nedibināt sabiedrību vispār.  Jāatzīmē, ka tika konstatēts, ka procesi dalībvalstīs, kas bija ieviesušas tiešsaistes reģistrācijas risinājumus, parasti bija lētāki un ātrāki nekā tie, kuros pieteikumi tika iesniegti personīgi – papīra formātā. Turklāt procedūru pabeigšanai nepieciešamais laiks arī palielināja izmaksas, kas radās sabiedrībām. Piemēram, ja procedūrām nepieciešama fiziska klātbūtne reģistrā, reģistrācijas pabeigšanas laiks ir ilgāks nekā tad, kad procedūras tiek veiktas pilnībā tiešsaistē.  Ņemot vērā iepriekš minēto, tika izstrādāta un 2019. gada 20. jūnijā pieņemta Direktīva 2019/1151. Direktīvas 2019/1151 vispārējais mērķis ir nodrošināt Eiropas Savienības vienotā tirgus raitu darbību visā kapitālsabiedrības dzīves cikla laikā, tostarp sazinoties ar iestādēm par kapitālsabiedrību un to filiāļu reģistrāciju un informācijas iesniegšanu. Tas attiecas ne tikai uz vienas dalībvalsts teritoriju, bet gan uz visu Eiropas Savienības teritoriju. Turklāt sabiedrību datu reģistrēšanai, iesniegšanai vai piekļuvei tiem nedrīkst radīt būtisku papildu regulatīvo slogu pieteikuma iesniedzējiem, reģistrējot uzņēmumus vai filiāles citās dalībvalstīs. Līdz ar to sabiedrību un to filiāļu pārrobežu reģistrāciju var veikt daudz rentablāk, izmantojot tiešsaistes līdzekļus. Vienlaikus, ar Direktīvu 2019/1151 ieviestie pasākumi ir samērīgi ar mērķi nodrošināt digitālus risinājumus sabiedrībām vienotajā tirgū visā to aprites ciklā. Noteikumi paredz, ka dalībvalstīm jānodrošina iespēja izmantot tiešsaistes metodes, reģistrējot kapitālsabiedrības vai reģistrējot izmaiņas, bet nodrošinot dalībvalstīm pilnīgu elastību tajā, kā to sasniegt saskaņā ar saviem tiesību aktiem un sistēmām.  Vienlaikus jāņem vērā, ka 2017. gada jūnijā sāka darboties dalībvalstu centrālo reģistru, komercreģistru un sabiedrību reģistru savstarpējā savienojamības sistēma (turpmāk – reģistru savstarpējās savienojamības sistēma), tādējādi lielā mērā atvieglojot pārrobežu piekļuvi informācijai par sabiedrībām dalībvalstīs un ļaujot dalībvalstu reģistriem savstarpēji elektroniski sazināties saistībā ar konkrētām pārrobežu darbībām, kas skar sabiedrības.  Ņemot vērā iepriekš minēto un izvērtējot spēkā esošo normatīvo regulējumu – Komerclikumu –, secināms, ka Latvija jau ir pārņēmusi lielāko daļu Direktīvas 2019/1151 normu. Piemēram, saistībā ar direktīvā noteikto prasību par sabiedrību reģistrāciju, izmaiņām ziņās par sabiedrību un sabiedrību likvidāciju tiešsaistē jau pašlaik Komerclikuma 8. panta pirmā daļa nosaka, ka dokumenti, kas pamato ieraksta izdarīšanu komercreģistrā, un citi likumā noteiktie dokumenti komercreģistra iestādei iesniedzami papīra vai elektroniskā formā. Turklāt minētais regulējums ir piemērojams neatkarīgi no tā, vai pieteikuma iesniedzējs ir Latvijas persona vai ārvalstnieks. Arī likuma "Par Latvijas Republikas Uzņēmumu reģistru" 4.4 panta sestā daļa noteic, ka pieteikumu ieraksta izdarīšanai Uzņēmumu reģistra vestajos reģistros vai dokumentu pievienošanai reģistrācijas lietai elektroniski iesniedz, izmantojot Uzņēmumu reģistra tīmekļvietnē pieejamo speciālo tiešsaistes formu. Tādējādi dalībvalsts personai, kas vēlas dibināt sabiedrību Latvijā, jau šobrīd nav jāierodas Uzņēmumu reģistrā personīgi, un dokumentus var iesniegt elektroniski.  Ievērojot to, ka lielu daļu informācijas un dokumentus par dalībvalstīs reģistrētajām komercsabiedrībām var iegūt, izmantojot reģistru savstarpējās savienojamības sistēmu (Direktīvas 2017/1132 19. panta 2. punkts nosaka, kādu informāciju un dokumentus par sabiedrību jādara publiski pieejamus, izmantojot reģistru savstarpējās savienojamības sistēmu, bet Direktīvas 2017/1132 29. panta 3. punkts un 30. panta 1. punkts nosaka, kādas ziņas un dokumenti jādara publiski pieejami par dalībvalsts sabiedrības filiāli), ir pamatoti samazināt komercreģistrā par dalībvalsts sabiedrības filiāli ierakstāmās ziņas, kā arī samazināt iesniedzamos dokumentus dalībvalsts sabiedrības filiāles reģistrācijas gadījumā. Līdz ar to attiecībā uz dalībvalstu komercsabiedrībām un to filiālēm ir nepieciešams piemērot regulējumu, kas daļēji atšķiras no regulējuma, kāds pašlaik tiek piemērots ārvalstu komersantu filiālēm.  Līdz ar to Komerclikuma 8. pants tiek papildināts ar jaunu 4.1 daļu, kurā tiek noteikts, kādas ziņas ir ierakstāmas komercreģistrā par dalībvalsts sabiedrības filiāli. Salīdzinot ar ārvalsts komersanta filiāli, vairs netiks ierakstīts reģistrs, kurā ārvalsts komersants ir ierakstīts, un reģistrācijas numurs, ja komersanta atrašanās vietas valsts likums paredz komersanta ierakstīšanu reģistrā. Komercreģistrā netiks ierakstīts arī dalībvalsts komersanta veids un pamatkapitāla lielums, kā arī Komerclikuma 8. panta piektajā daļā minētās ziņas par dalībvalsts sabiedrību, kura atvērusi filiāli Latvijā. Minētās ziņas paredzēts noteikt nevis kā komercreģistra ierakstus, bet gan kā ziņas bez ieraksta statusa, kuras reģistrē Uzņēmumu reģistrs.  Vienlaikus tiek papildināta panta septītā daļa, nosakot, ka ierakstot komercreģistrā dalībvalsts sabiedrības filiāli, tai piešķir individuālu reģistrācijas numuru.  Tāpat Komerclikums tiek papildināts ar jaunu 25.1pantu, ar kuru tiek noteikta kārtība dokumentu iesniegšanai un iesniedzamie dokumenti dalībvalsts kapitālsabiedrības filiāles atvēršanai, izmaiņām ziņās par filiāli un filiāles izslēgšanai no komercreģistra. Galvenokārt dalībvalsts kapitālsabiedrības filiāles atvēršana, izmaiņas ziņās par filiāli un filiāles izslēgšana no komercreģistra tiek veikta, pamatojoties uz dalībvalsts kapitālsabiedrības pieteikumu. Tajā pašā laikā tiek noteikts, ka gadījumā, ja no dalībvalsts reģistra iestādes, kas ved reģistru, kurā kapitālsabiedrība ierakstīta, reģistru savstarpējās savienojamības sistēmā ir saņemtas ziņas par to, ka kapitālsabiedrība izslēgta no attiecīgā reģistra, komercreģistra iestāde nekavējoties izdara komercreģistrā ierakstu par kapitālsabiedrības filiāles izslēgšanu. Līdz ar to no Komerclikuma tiek izslēgta 25. panta 4.1 daļa, kas pašlaik nosaka rīcību gadījumos, kad no iestādes, kas ved reģistru, kurā ārvalsts komersants ierakstīts, ir saņemtas ziņas par to, ka ārvalsts komersants izslēgts no attiecīgā reģistra.  Ņemot vērā to, ka lielu daļu informācijas par dalībvalsts sabiedrību un dokumentus var iegūt, izmantojot reģistru savstarpējās savienojamības sistēmu, dalībvalstu sabiedrībām, reģistrējot filiāli Latvijā, nebūs jāiesniedz dokumentu, kas apliecina komersanta reģistrāciju attiecīgajā dalībvalstī, kā arī komersanta statūtus, dibināšanas līgumu vai tiem pielīdzināmu dokumentu. Arī gada pārskatus nevajadzēs iesniegt, ja tie būs pieejami attiecīgās dalībvalsts reģistra iestādē.  Komerclikuma 25. panta astotā daļa nosaka, ka ārvalsts komersantam ir tiesības atvērt Latvijā savas pārstāvniecības, un pārstāvniecība nav juridiskā persona, un tai nav tiesību veikt komercdarbību Latvijā. Tajā pašā laikā ar grozījumiem tiek ieviests atsevišķs regulējums ārvalsts komersantiem un dalībvalstu sabiedrībām. Līdz ar to no 25. panta tiek izslēgta astotā daļa, bet Komerclikums papildināts ar 25.2pantu.  Ar Direktīvu 2019/1151 jaunā redakcijā ir izteikts Direktīvas 2017/1132 19. pants, kura 2. punktā noteikts, ka dalībvalstis nodrošina, ka, izmantojot reģistru savstarpējās savienojamības sistēmu, bez maksas ir pieejama vismaz šāda informācija un dokumenti:  a) sabiedrības nosaukums vai nosaukumi un juridiskā forma;  b) sabiedrības juridiskā adrese un dalībvalsts, kurā tā ir reģistrēta;  c) sabiedrības reģistrācijas numurs un tās Eiropas vienotais identifikācijas numurs EVIN;  d) sīkāka informācija par sabiedrības tīmekļa vietni, ja šāda informācija ir iekļauta valsts reģistrā;  e) sabiedrības statuss saskaņā ar valsts tiesību aktiem, piemēram, vai tā ir slēgta, svītrota no reģistra, likvidēta, tās darbība izbeigta, saimnieciski aktīva vai neaktīva, ciktāl šāda informācija ir iekļauta valstu reģistros;  f) sabiedrības mērķis, ja tas ir ierakstīts valsts reģistrā;  g) visu to personu dati, kuras sabiedrība vai nu kā struktūru, vai kā jebkādas šādas struktūras locekļus attiecīgajā brīdī ir pilnvarojusi to pārstāvēt attiecībās ar trešām personām un tiesvedībās, un informācija par to, vai attiecīgās personas, kuras ir pilnvarotas pārstāvēt sabiedrību, var rīkoties vienas pašas, vai arī tām jārīkojas kopīgi;  h) informācija par sabiedrības atvērtajām filiālēm citā dalībvalstī, tostarp nosaukums, reģistrācijas numurs, EVIN un dalībvalsts, kurā filiāle ir reģistrēta.  Ņemot vērā to, ka, izmantojot reģistru savstarpējās savienojamības sistēmu, ir jābūt pieejamai informācijai arī par sabiedrības atvērtajām filiālēm citā dalībvalstī, Komerclikums tiek papildināt ar 24.1 pantu, ar kuru tiek noteikts, kādas ziņas Uzņēmumu reģistram jāreģistrē par Latvijā reģistrētas komercsabiedrības filiāli citā dalībvalstī. Viena no ziņām, kuru tiek paredzēts reģistrēt par komercsabiedrības filiāli citā dalībvalstī, ir reģistrācijas numurs. Vienlaikus jāatzīmē, ka šajā gadījumā reģistrācijas numurs būs Eiropas vienotais indentifikācijas numurs EVIN, kuru kā vienīgo saņems Uzņēmumu reģistrs no citām dalībvalstīm, izmantojot reģistru savstarpējās savienojamības sistēmu.  Jāvērš uzmanība uz to, ka šajā gadījumā informācija par sabiedrības filiālēm citā dalībvalstī nebūs komercreģistra ieraksti, bet tikai ziņas, kuras reģistrēs Uzņēmumu reģistrs. Līdz ar to šīs ziņas netiks arī izsludinātas, uz tām neattieksies komercreģistra publicitātes prezumpcija, šīm ziņām būs tikai informatīvas dabas raksturs. Tam iemesls – ja šādas ziņas tiktu reģistrētas komercreģistrā, tas ir, būtu komercreģistra ieraksti, tad, faktiski, tiktu dublēti citu valstu reģistru ieraksti un tie tiktu izsludināti un padarīti par publiski ticamu informāciju. Tā likuma "Par Latvijas Republikas Uzņēmumu reģistru" 4.11 panta pirmā daļa nosaka, ka Uzņēmumu reģistrs nodrošina, ka tā tīmekļvietnē par Uzņēmumu reģistra vestajos reģistros reģistrētajiem tiesību subjektiem un juridiskajiem faktiem neidentificētam lietotājam publiski ir pieejama šāda jaunākā (aktuālā) informācija:  1) reģistru ieraksti;  2) citas reģistrētās ziņas.  Savukārt minētā likuma 4.15 panta pirmās daļas 2. punkta c) apakšpunkts skaidro, ka reģistrācijas lietas publiskajā daļā iekļauj citas ziņas, kuru pieejamību Uzņēmumu reģistrā noteic normatīvie akti. Tādējādi 24.1 panta otrajā daļā minētais ir citas reģistrētās ziņas, nevis komercreģistra ieraksti.  Tajā pašā laikā jāatzīmē, ka ziņu un dokumentu nodošana un saņemšana, izmantojot reģistru savstarpējās savienojamības sistēmu lielā mērā būs atkarīga gan no šīs sistēmas attīstības, gan dalībvalstu reģistru, tai skaitā Uzņēmumu reģistra gatavības datu apmaiņai. Tas nozīmē, ka likumprojekta normu tehniskā (praktiskā) izpilde attiecībā uz ziņu un dokumentu apmaiņu, būs atkarīga no reģistru savstarpējās savienojamības sistēmas izstrādātājiem un dalībvalstu reģistru informācijas un komunikācijas tehnoloģiju (IKT) attīstības – piemēram, iespējām veikt ziņu apmaiņu par komercsabiedrības filiāli dalībvalstī vai dalībvalsts reģistrā reģistrētu kapitālsabiedrību vai ziņām par patiesajiem labuma guvējiem. Jāņem vērā, ka, piemēram, ne visas dalībvalstis pašlaik ir pievienojušās reģistru savstarpējās savienojamības sistēmai vai līdz 2021. gada 1. augustam būs ieviesušas nepieciešamos IKT pielāgojumus, lai, izmantojot reģistru savstarpējās savienojamības sistēmu, spētu nodot visas nepieciešamas Direktīvā 2019/1151 noteiktās ziņas sekmīgai pārrobežu datu apmaiņai. Uz likumprojekta izstrādes brīdi nav zināms, kad šāda datu apmaiņa pilnā apmērā varētu notikt.  Sakarā ar to Komerclikuma pārejas noteikumus paredzēts papildināt ar 65. punktu, ar kuru noteiks, ka līdz brīdim, kad reģistru savstarpējās savienojamības sistēma un dalībvalstu reģistri, tai skaitā komercreģistra iestāde nodrošina ziņu un dokumentu nodošanu reģistru savstarpējās savienojamības sistēmā, pieteikumam par dalībvalsts kapitālsabiedrības filiāles ierakstīšanu komercreģistrā pievieno šā likuma 25. panta trešās daļas 1. un 3. punktā minēto dokumentu. Komercreģistra iestāde tās tīmekļvietnē publicē sarakstu ar tām dalībvalstīm, kuras nodrošina ziņu un dokumentu nodošanu reģistru savstarpējās savienojamības sistēmā. Minētais nozīmē, ka pieteikumam par ārvalsts komersanta filiāles ierakstīšanu komercreģistrā tikmēr būs jāpievieno dokumenti, kas apliecina komersanta reģistrāciju attiecīgajā ārvalstī, kā arī komersanta statūtu, dibināšanas līguma vai tiem pielīdzināma dokumenta notariāli apliecinātu kopiju. Lai personas zinātu, kuru dalībvalstu reģistri ir pievienojušies reģistru savstarpējās savienojamības sistēmai, Uzņēmumu reģistrs savā tīmekļvietnē publicēs sarakstu ar tām dalībvalstīm, kuras nodrošina ziņu un dokumentu nodošanu reģistru savstarpējās savienojamības sistēmā. Tādējādi ikviena persona ērti varēs uzzināt informāciju vai konkrētās dalībvalsts filiāles reģistrācijai ir nepieciešams iesniegt 25. panta trešās daļas 1. un 3. punktā minētos dokumentus.  **2. Komercreģistra publicitāte**  Pašreizējais Komerclikuma 11. panta regulējums paredz, ka komercreģistra ieraksti ir jāizsludina oficiālajā izdevumā "Latvijas Vēstnesis". Tāpat ir jāizsludina ziņas par dibināšanas dokumentiem un to grozījumiem, par reorganizācijas līguma projektu un tā grozījumiem. Šī prasība Komerclikumā tika ieviesta, lai aizsargātu ne tikai sabiedrības kreditorus un citus komersantus, kas vēlas noslēgt darījumus ar sabiedrību, bet arī ikvienu personu, kas jebkādā veidā ir saistīta ar sabiedrības darbību un izmaiņām tajā. Kā piemēru var minēt personu, kas vēlas strādāt konkrētā sabiedrībā un kurai pirms darba uzsākšanas ir būtiski noskaidrot, vai sabiedrība ir reģistrēta un tai, piemēram, nav uzsākts likvidācijas process.  Tāpat arī jāmin Komerclikuma 12. pants, kas paredz komercreģistra ieraksta spēkā stāšanos no tā izsludināšanas brīža. Līdz ar to jebkura persona var paļauties, ka jebkuri komercreģistra ieraksti par sabiedrību ir izsludināti un sabiedrībā nav veiktas izmaiņas, kuras personai nav bijusi iespēja noskaidrot. Komerclikuma 12. pantā ir ietverti četri principi, bet trīs no tiem attiecas uz gadījumiem, kad komercreģistra publicitāte pasargā trešo personu. Proti:   1. komercreģistra ieraksti ir spēkā attiecībā pret trešajām personām ar to izsludināšanas brīdi, izņemot, ja 15 dienu laikā ir veiktas tiesiskas darbības un trešā persona var pierādīt, ka tā nezināja un nevarēja zināt attiecīgās ziņas; 2. persona, kuras interesēs komercreģistrā jāieraksta attiecīgās ziņas, nevar tās izmantot pret trešajām personām gadījumos, ja ierakstāmās ziņas nav ierakstītas vai arī ir ierakstītas, bet nav izsludinātas, izņemot, ja trešā persona zināja minētās ziņas; 3. gadījumos, kad komercreģistrā ierakstāmās ziņas ir ierakstītas vai izsludinātas nepareizi, trešā persona attiecībā uz personu, kuras interesēs šīs ziņas bija jāieraksta, var atsaukties uz izsludinātajām ziņām, izņemot gadījumu, kad trešā persona zināja, ka izsludinātās ziņas neatbilst patiesajam tiesiskajam stāvoklim vai komercreģistrā ierakstītajām ziņām.   Ņemot vērā minēto, secināms, ka komercreģistra publicitātei ir būtiska loma trešo personu aizsardzībā.  Direktīva 2019/1151 paredz, ka dokumenti un ziņas ir jānodod atklātībā, darot tos publiski pieejamus reģistrā, taču dalībvalstis var arī pieprasīt, lai daži vai visi minētie dokumenti un ziņas tiktu publicēti valsts oficiālajā vēstnesī, kas paredzēts minētajam nolūkam. Tādējādi, lai komercreģistra iestāde varētu nodrošināt publiski pieejamus dokumentus un ziņas, tā veiks publikācijas Uzņēmumu reģistra tīmekļvietnē ([www.info.ur.gov.lv](http://www.info.ur.gov.lv)). Līdz ar to komercreģistra ieraksti un dokumenti ar sistēmas palīdzību tiks automātiski publicēti Uzņēmumu reģistra tīmekļvietnē. Tāpat arī attiecībā uz šīm ziņām tiks saglabāti publiskās ticamības un spēkā esības principi.  Ar likumprojektu ir plānots mainīt līdzšinējo komercreģistra ierakstu un dokumentu izsludināšanas kārtību un paredzēt, ka ar izsludināšanu tiek saprasta komercreģistra ierakstu publiska pieejamība Uzņēmumu reģistra tīmekļvietnē (www.info.ur.gov.lv). Proti, ar likumprojektu tiks grozīts Komerclikuma 11. pants un turpmāk tiks paredzēts, ka visus komercreģistra ierakstus izsludina, komercreģistra iestādei nodrošinot to pirmreizēju publisku pieejamību tiešsaistē (www.info.ur.gov.lv). Tāpat arī tiks izsludināti reģistrācijas lietai pievienotie dokumenti, kas atrodas komercreģistrā un atbilstoši likuma "Par Latvijas Republikas Uzņēmumu reģistru" 4.15 panta pirmajai daļai atrodas reģistrācijas lietas publiskajā daļā. Ņemot vērā minēto, **sākot ar 2021. gada 1. augustu komercreģistra ierakstu un dokumentu izsludināšana tiks nodrošināta Uzņēmumu reģistra tīmekļvietnē (nevis oficiālajā izdevumā "Latvijas Vēstnesis", kā tas ir bijis līdz šim).**  Lai gan Direktīva 2019/1151 ļauj komercreģistra ierakstus un publikācijas papildus publicēt arī oficiālajā laikrastā, likumprojektā šādā opcija netiek paredzēta un atbilstoši likumprojektam visas publikācijas ir veicamas vienuviet, proti, Uzņēmumu reģistra tīmekļvietnē, tās nepārpublicējot oficiālajā izdevumā "Latvijas Vēstnesis". Šāds risinājums izvēlēts, lai nepalielinātu valsts izdevumus vienu un to pašu informāciju publicējot divās vietās. Tāpat arī, saglabājot ziņu un dokumentu publicēšanu oficiālajā izdevumā "Latvijas Vēstnesis", šīm publikācijām no Komerclikuma viedokļa būtu tikai informatīvs raksturs (tām nebūtu līdzšinējā trešajām personām saistošā spēka atbilstoši Komerclikuma 12. pantam), jo komercreģistra publicitātes principi attiecībā uz trešajām personām (Komerclikuma 12. pants) turpmāk tiks attiecināti tikai uz Uzņēmumu reģistra tīmekļvietnē izsludinātajām ziņām un dokumentiem. Līdz ar to, lai neradītu trešajām personām maldinošu iespaidu par oficiālajā izdevumā "Latvijas Vēstnesis" veiktajām komercreģistra ziņu un dokumentu publikācijām un to tiesisko nozīmi Komerclikuma kontekstā, likumprojekts neparedz šādu dubulto publikāciju veikšanu. Ņemot vērā minēto, ar likumprojektu tiek paredzēts atteikties no komercreģistra ierakstu un dokumentu izsludināšanas oficiālajā izdevumā "Latvijas Vēstnesis" ar 2021. gada 1. augustu. Vienlaikus jāpatur prātā, ka **komercreģistra ieraksti un dokumenti, kas tika izsludināti oficiālajā izdevumā "Latvijas Vēstnesis" līdz 2021. gada 30. jūlijam, arī pēc šo grozījumu spēkā stāšanās būs pieejami tikai oficiālajā izdevumā "Latvijas Vēstnesis" (šīs publikācijas netiks pārnestas uz Uzņēmumu reģistra tīmekļvietni).**  Ar likumprojektu tiek noteikts, ka turpmāk ieraksti un dokumenti tiks uzskatīti par izsludinātiem nākamajā dienā jeb pēc plkst. 00.00 pēc ieraksta izdarīšanas vai dokumenta pievienošanas reģistrācijas lietai. Komerclikuma 11. pants tiek papildināts ar šīm norādēm, lai aizsargātu trešo personu, piemēram, gadījumos, kad izsludināšana vēl nav bijusi, bet ieraksts jau ir veikts komercreģistrā (Komerclikuma 12. pants).  Papildus likumprojektā tiek paredzēts, ka ar 2023. gada 1. jūliju Uzņēmumu reģistra tīmekļvietnē komercreģistra ierakstiem tiks norādīts komercreģistra ieraksta izdarīšanas datums, savukārt reģistrācijas lietai pievienotajiem dokumentiem – datums, kad dokuments ir pievienots lietai. Savukārt līdz 2023. gada 30. jūnijam atbilstoši regulējumam, kas iekļauts saistītajā likumprojektā "Grozījumi likumā "Par Latvijas Republikas Uzņēmumu reģistru"", komercreģistra ieraksta datums un datums, kad dokumenti pievienoti reģistrācijas lietai, būs redzams valsts notāra lēmumā par ieraksta izdarīšanu vai dokumentu pievienošanu reģistrācijas lietai. Šie valsts notāra lēmumi būs pieejami Uzņēmumu reģistra tīmekļvietnē dokumentu sadaļā. Lietas publiskajai daļai tiks pievienoti lēmumi, kas pieņemti, sākot ar 2021. gada 1. augustu. Šāds risinājuma variants izvēlēts, ņemot vērā, ka Uzņēmumu reģistrs ir uzsācis informācijas sistēmas modernizācijas projektu, kas paredz Uzņēmumu reģistra esošās informācijas sistēmas, kas ieviesta 90-to gadu beigās, nomaiņu uz jaunām tehnoloģijām un šobrīd Uzņēmumu reģistra informācijas tīmekļvietnē nav iespējams tehniski nodrošināt, ka pie ierakstiem un dokumentiem tiktu norādīts ieraksta izdarīšanas datums vai datums, kad dokuments pievienots reģistrācijas lietai. Attiecīgi ir pieņemts lēmums neieguldīt valsts budžeta līdzekļus esošās Uzņēmumu reģistra sistēmas izmaiņās, bet gan nepieciešamās izmaiņas iestrādāt jaunajā sistēmā.  Vēršam uzmanību, ka Komerclikuma 12. pantā minētie komercreģistra publicitātes principi ir attiecināmi tikai uz komercreģistra ierakstiem. Papildus Komerclikuma 12. pantā tika veikti precizējoši grozījumi, lai salāgotu jauno komercreģistra ieraksta izsludināšanas principu ar komercreģistra publicitātes principu. Proti, Komerclikuma 12. panta trešajā daļā tiek paredzēts, ka, ja komercreģistrā ierakstāmās izsludinātās ziņas ir ierakstītas nepareizi, trešā persona attiecībā uz personu, kuras interesēs šīs ziņas bija jāieraksta, var atsaukties uz ierakstītajām ziņām, izņemot gadījumu, kad trešā persona zināja, ka komercreģistrā ierakstītās ziņas neatbilst patiesajam tiesiskajam stāvoklim.  Tāpat arī tiek veikti precizējoši grozījumi, lai salāgotu Komerclikuma 11. panta izmaiņas ar pārējiem Komerclikuma pantiem. Proti, citi paziņojumi (galvenokārt, paziņojumi kreditoriem) turpmāk tiks publicēti Uzņēmumu reģistra tīmekļvietnē, bet uz šiem paziņojumiem netiks piemērots Komerclikuma 11. pants par ziņu un dokumentu izsludināšanu. Līdz ar to ir veikti grozījumi Komerclikuma 207. panta otrā daļā, 264. panta otrā daļā, 318.1 panta trešā daļā, 324. panta pirmā daļā, 333.3 panta trešā daļā, 333.4panta pirmā daļā, 345. panta otrā daļā, 346. panta trešā daļā un 347. panta trešā daļā, kas paredz, ka turpmāk likumā noteiktos paziņojumus publicēs Uzņēmumu reģistra tīmekļvietnē. Šāda kārtība tika paredzēta, jo minētie paziņojumi ir nesaraujami saistīti ar komercreģistra ierakstiem vai noteiktu darbību veikšanu komercreģistrā un līdz ar to būtu publicējami vienuviet kopā ar attiecīgiem komercreģistra ierakstiem un citām komercreģistra ziņām. Piemēram, Komerclikuma 318.1 panta trešā daļa paredz, ka gadījumos, kad veikta sabiedrības likvidācija, Uzņēmumu reģistrs pēc tam, kad komercreģistrā izdarīts ieraksts par sabiedrības likvidāciju, izsludina paziņojumu par sabiedrības darbības izbeigšanu. Paziņojumā uzaicina sabiedrības likvidācijā ieinteresētās personas viena mēneša laikā pēc tā publicēšanas dienas iesniegt Uzņēmumu reģistram pieteikumu par likvidatora iecelšanu. Līdz ar to, ja komercreģistra ieraksti un publikācijas netiks publicētas vienā vietā, persona Uzņēmuma reģistra tīmekļvietnē var redzēt, ka ir veikts ieraksts un sabiedrības darbība ir izbeigta, bet persona vienlaikus neiegūs informāciju par tās tiesībām pieteikt likvidatoru. Tādējādi persona var nezināt par to, ka tai ir iespēja iesniegt Uzņēmumu reģistra iestādei pieteikumu par likvidatora iecelšanu. Kā vēl vienu piemēru var minēt Komerclikuma 320. un 324. pantu. Proti, lēmumu par sabiedrības darbības izbeigšanu valde iesniedz ierakstīšanai komercreģistrā. Pieteikumā norāda kreditoru prasījumu pieteikšanas vietu un termiņu. Komercreģistra iestāde izsludina paziņojumu par sabiedrības darbības izbeigšanu un likvidācijas uzsākšanu. Minētajā paziņojumā sabiedrības kreditori uzaicināmi pieteikt savus prasījumus viena mēneša laikā pēc paziņojuma publicēšanas dienas, ja dalībnieku sapulces lēmumā vai tiesas nolēmumā par sabiedrības darbības izbeigšanu nav noteikts garāks kreditoru pieteikšanās termiņš. Līdz ar to arī šajā likvidācijas procesā, publikācijām būtu jāatrodas vienā vietā. Personai ieraugot Uzņēmuma reģistra tīmekļvietnē komercreģistra ierakstu par sabiedrības darbības izbeigšanu (likvidācijas 1. posms), būtu uzreiz arī jāredz publikācija, kur sabiedrības kreditori ir uzaicināti pieteikt savus prasījumus. Ja publikācijas atradīsies dažādās vietās, tad var rasties gadījumi, ka kreditors nezina, ka var pieteikt savus prasījumus, jo Uzņēmumu reģistra tīmekļvietnē ir redzējis ierakstu par sabiedrības darbības izbeigšanu. Tāpat arī būtu jāmin Komerclikuma 347. pants, ka katra reorganizācijas procesā iesaistītā sabiedrība ne agrāk kā trīs mēnešus pēc paziņojuma publicēšanas dienas iesniedz komercreģistra iestādei pieteikumu, lai komercreģistrā tiktu izdarīts ieraksts par reorganizāciju. Līdz ar to, ja šīs publikācijas tiks veiktas Uzņēmumu reģistra tīmekļvietnē, tad personām tiks mazināts administratīvais slogs, jo tām nebūs vairs pašām jāseko līdzi, kad publikācija tiek veikta un, iesniedzot pieteikumu Uzņēmumu reģistram, nebūs jānorāda šis datums. Tāpat arī Uzņēmumu reģistram nebūs vairs papildus jāpārbauda šis datums pieteikumā, bet pats varēs sekot līdzi paziņojuma publicēšanas laikam sistēmā.  Lai pielāgotu Uzņēmumu reģistra tīmekļvietni paziņojumu izsludināšanai un izstrādātu papildus laukus funkcionalitāti Uzņēmumu reģistra informācijas sistēmā attiecīgu paziņojumu ierakstīšanai, ir nepieciešami papildus resursi, līdz ar to šie likumprojekta grozījumi stāsies spēkā 2023. gada 1. jūlijā, bet līdz tam paziņojumi tiks izsludināti līdzšinējā kārtībā oficiālajā izdevumā "Latvijas Vēstnesis".  Direktīva 2019/1151 tāpat arī paredz, ka valsts nodeva par lēmuma pieņemšanu par reģistrāciju, attiecīgā ieraksta izdarīšanu un dokumentu pievienošanu reģistrācijas lietai nedrīkst pārsniegt saistītos administratīvos izdevumus. Līdz ar to, tika arī precizēta Komerclikuma 15. panta pirmā daļa, paredzot, ka valsts nodeva nepārsniegs administratīvos izdevumus.  2020. gada 24. novembra likums "Grozījumi Oficiālo publikāciju un tiesiskās informācijas likumā", atceļ visiem informācijas iesniedzējiem maksu par oficiālajām publikācijām oficiālajā izdevumā "Latvijas Vēstnesis" no 2021. gada 1. janvāra. Minētā likuma pārejas noteikumu 10. punkta redakcija noteic, ka, ja citā normatīvajā aktā ir paredzēts, ka par oficiālo publikāciju ir maksājama noteikta maksa, pēc 2021. gada 1. janvāra šo maksu nepiemēro. Tāpēc no Komerclikuma regulējumā nepieciešams svītrot regulējumu, kuru jau kopš 2021. gada 1. janvāra nepiemēro, proti, regulējumu, kas nosaka, publicēšanas (izsludināšanas) oficiālajā izdevumā "Latvijas Vēstnesis" izdevumu segšanas kārtību (t.sk., kas sedz izsludināšanas izmaksas) un izmaksu apmēru un iekasēšanas kārtību (deleģējums Ministru kabinetam) – likuma 11. panta otrajā un trešajā daļā, 207. panta otrajā daļā, 264. panta otrajā daļā, 318.1panta sestajā daļā, 324. panta pirmajā daļā. Ievērojot minēto, būs nepieciešamas tehniskas izmaiņas Ministru kabineta 2013. gada 29. janvāra noteikumos Nr. 65 "Oficiālo publikāciju noteikumi", jo tajos ir ietverts regulējums, kas izriet no Komerclikuma 11. panta trešās daļas un ar šo likumprojektu minētais deleģējums tiek svītrots.  **II. Juridiskās adreses**  **1. Atteikšanās no patiesā sēdekļa teorijas**  Ņemot vērā, ka vadības atrašanās vietas jeb sabiedrības sēdekļa definēšana un jo īpaši faktiskā konstatēšana ir ļoti apgrūtinoša, arvien mazāk ir to ES dalībvalstu, kurās ir saglabājusies patiesā sēdekļa teorija. Juridiskajā literatūrā ir minēti dažādi pētījumi, kuros ir noskaidrots, ka patiesā sēdekļa teorija ir saglabājusies Beļģijā, Austrijā, Slovēnijā, Rumānijā un Spānijā, taču inkorporācijas teorija jeb reģistrācijas vietas teorija – Zviedrijā, Somijā, Igaunijā, Lietuvā, Latvijā, Lielbritānijā, Īrijā, Nīderlandē, Dānijā, Čehijā, Slovākijā, Ungārijā, Bulgārijā, Horvātijā, Kiprā, Maltā. Turklāt Vācija, kura vienmēr bijusi viena no stingrākajiem patiesā sēdekļa teorijas atbalstītājiem, kopš 2008. gada ir mainījusi savu pozīciju un vairs nav izteikta patiesā sēdekļa teorijas atbalstītāja. Vācijā, Polijā, Luksemburgā, Francijā, Itālijā, Grieķijā un Portugālē no doktrīnas viedokļa pastāv tā sauktā jauktā teorija, kas apvieno elementus gan no patiesā sēdekļa, gan reģistrācijas vietas teorijas.[[11]](#footnote-11) Minētajos pētījumos tostarp atzīts, ka Latvijā formāli pastāv patiesā sēdekļa teorija, tomēr praksē tiek pārbaudīta tikai reģistrētā adrese, tāpēc *de facto* no doktrīnas viedokļa Latvija jau šobrīd tiek pieskaitīta pie reģistrācijas vietas teorijas valstīm.[[12]](#footnote-12) Praksē tas rada problēmas, jo neatbilstība attiecīgajam kritērijam (vadības atrašanās vietas jeb sabiedrības sēdekļa pārcelšana uz citu valsti) rada juridiskas sekas – juridiskās personas statusa zaudēšanu un atbildības par juridiskās personas saistībām pārlikšanu uz tās dalībniekiem (biedriem) un vadītājiem. Tomēr, piemērojot ES tiesības, ir atzīts, ka dalībvalstis nevar tikai formāli nostiprināt patiesā sēdekļa teoriju normatīvajos aktos un paredzēt abstraktus kritērijus "patiesā sēdekļa" izpratnei. Proti, tiesiskās paļāvības nolūkā ir jābūt skaidriem kritērijiem, kas nacionāli tiek saprasts ar "patieso sēdekli" un sabiedrības un tās vadības atrašanos konkrētajā jurisdikcijā. ES dalībvalsts nevar anulēt juridiskās personas statusu vai likvidēt juridisko personu uz privātpersonai neskaidru tiesību normu pamata.[[13]](#footnote-13) Arī Latvijas Universitātes mācībspēki[[14]](#footnote-14) ir norādījuši, ka no publisko interešu viedokļa nav nekādas nepieciešamības noteikt, ka komersanta juridiskajai adresei noteikti ir jāsakrīt ar valdes atrašanās vietu vai vietu, no kurienes komersanta uzņēmums tiek faktiski vadīts. Speciālisti uzskata, ka šādam noteikumam nebija nekādas jēgas, jo neviena valsts institūcija nekontrolēja, vai šāda sakritība pastāv. Turklāt Latvijā ir daudz piemēru, kur komersanta juridiskā adrese būtībā ir tikai korespondences saņemšanas adrese, savukārt lēmumu pieņēmēji atrodas citviet – vada uzņēmumu no ārzemēm. Tāpat arī vajadzētu norādīt uz pašreizējo situāciju valstī, kad valstī ir izsludināta ārkārtējā situācija un lūgts cilvēkiem uzturēties mājās. Proti, pašreizējā situācija lieliski pierāda, ka sabiedrības var tikt vadītas to vadītājiem, neatrodoties juridiskajās adresēs, bet vadītāji un darbinieki, ja to darba apstākļi pieļauj, strādā attālināti. Līdz ar to jau pašlaik, sabiedrības vadība var neatrasties sabiedrības juridiskajā adresē, bet pilnvērtīgi nodrošināt sabiedrības darbību.  Civillikuma ievada 8. panta trešā daļa noteic piemērojamo likumu visām juridiskajām personām, juridiskās personas tiesību un rīcības spējas noteikšanai, t. sk. arī procesuālās rīcībspējas nolūkos paredz piemērot tās valdes atrašanās vietas likumu. Jāpiebilst, ka šobrīd tikai Komerclikumā iekļautā juridiskās adreses definīcija paredz, ka juridiskajā adresē ir jāatrodas juridiskās personas vadībai (juridiskās personas sēdeklim) (Komerclikuma 78. panta otrā daļa un 139. panta pirmā daļa), tātad šis kritērijs attiecas tikai uz komersantiem. Citām Latvijas juridiskajām personām tos regulējošajos normatīvajos aktos iekļautās juridiskās adreses definīcijas neparedz šo kritēriju. Tā, piemēram, biedrību un nodibinājumu juridiskā adrese ir adrese, kura ierakstīta biedrību un nodibinājumu reģistrā (Biedrību un nodibinājuma likuma 5. pants; šī norma piemērojama arī arodbiedrībām[[15]](#footnote-15)), politiskās partijas juridiskā adrese ir partiju reģistrā norādītā adrese (Politisko partiju likuma 5. pants). Savukārt kooperatīvajām sabiedrībām, individuālajiem un ģimenes uzņēmumiem (tajā skaitā, zemnieku un zvejnieku saimniecībām) un reliģiskajām organizācijām normatīvie tiesību akti neparedz juridiskās adreses izpratnes skaidrojumu. Līdz ar to secināms, ka patiesā sēdekļa teorija (Civillikuma 8. panta trešā daļa) tiek attiecināta uz visiem tiesību subjektiem, bet šī prasība nav iekļauta speciālajos normatīvajos aktos. Tādējādi ir vērojamas pretrunas starp Civillikumu un speciālajiem normatīvajiem aktiem juridiskās adreses izpratnē. Patiesā sēdekļa teorija tiek piemērota saskaņā ar Civillikumu. Proti, tas, ka speciālajos normatīvajos aktos nav ietverti patiesā sēdekļa teorijas kritēriji, nenozīmē, ka tiesību subjektiem tie nav jāievēro atbilstoši Civillikuma prasībām. Tajā pašā laikā likumdevējs, neiekļaujot patiesā sēdekļa teorijas pazīmes speciālajos normatīvajos aktos, jau ir atkāpies no formāli pastāvošās patiesā sēdekļa teorijas. Ņemot vērā minēto, secināms, ka Civillikuma 8. panta trešajā daļā ietvertais patiesā sēdekļa teorijas kritērijs ir pārņemts tikai Komerclikumā, tādējādi apgrūtinot komersantus.  Kā jau iepriekš tika minēts, patiesā sēdekļa teorija Latvijā pastāv formāli un tā nav iedzīvināta praksē. Līdz ar to nepieciešams veikt grozījumus, atsakoties no formāli pastāvošās patiesā sēdekļa teorijas un ieviešot reģistrācijas vietas teoriju. Proti, ar grozījumiem netiks veiktas konceptuālas izmaiņas. Normatīvajos aktos tiks iekļauts regulējums, kas atbilst pastāvošajai situācijai.  Reģistrācijas vietas teorija paredz, ka sabiedrības tiesiskajām attiecībām piemēro tās valsts normatīvos aktus, kur šī sabiedrība ir reģistrēta. Proti, Latvijas juridiskās personas juridiskā statusa iegūšanai juridiskajai personai pietiks ar reģistrēto adresi Latvijā. Lai ieviestu reģistrācijas vietas teoriju, nepieciešams veikt izmaiņas Komerclikumā, atsakoties no līdzšinējās sabiedrības juridiskās adreses definīcijas un paredzot, ka sabiedrības juridiskā adrese ir adrese, kura ierakstīta komercreģistrā.  Turklāt ar grozījumiem netiks ietekmēta nodokļu sistēma. Nodokļu politikā piemērojamo likumu nosaka pēc personas rezidences statusa attiecībā uz Latvijas Republiku un ar šiem grozījumiem šis piesaistes faktors netiks mainīts.  Vienlaikus jāņem vērā, ka izmaiņas Komerclikumā neliegs arī turpmāk izvirzīt papildu kritērijus tām juridiskajām personām, kas darbojas īpaši regulētajās nozarēs, t. sk. pastāv iespēja izvirzīt patiesā sēdekļa teorijai atbilstošus priekšnoteikumus (piemēram, patiesā sēdekļa kritēriji tiks saglabāti maksājumu pakalpojumu iestādēm (Eiropas Parlamenta un Padomes 2015. gada 25. novembra Direktīvas[[16]](#footnote-16) 11. panta 3. punkts[[17]](#footnote-17), kurš tika pārņemts Latvijas normatīvajos aktos, piemēram, Maksājumu pakalpojumu un elektroniskās naudas likumā), ja tas ir samērīgi un ir nepieciešams konkrētās nozares mērķu sasniegšanai. Turklāt, atsakoties no patiesā sēdekļa teorijas, komersantiem tāpat tiks saglabātas prasības par struktūrvienību (faktisko komercdarbības veikšanas vietu) reģistrāciju Valsts ieņēmumu dienestā.  **2. Nekustamā īpašuma īpašnieka piekrišanas aizstāšana ar valdes locekļa apliecinājumu**  2011. gada 1. jūlijā stājās spēkā Komerclikuma grozījumi, kas paredzēja, ka komersantam ir pienākums iesniegt nekustamā īpašuma īpašnieka piekrišanu sabiedrības juridiskās adreses reģistrācijai. Šis regulējums ietver absolūtu aizliegumu juridisko adrešu reģistrācijai – bez nekustamā īpašuma īpašnieka speciālas atļaujas juridiskās adreses reģistrācija nav atļauta. Kā liecina prakse un Tieslietu ministrijas apkopotā informācija, pašreizējais Komerclikuma regulējums ir izrādījies neefektīvs un nav sasniedzis savu mērķi – nekustamo īpašumu īpašnieku aizsardzību. Statistika parāda, ka kopš minēto grozījumu spēkā stāšanās Uzņēmumu reģistram iesniegto sūdzību skaits par neatrašanos juridiskajā adresē ir nevis samazinājies, bet tieši pretēji – pieaudzis. Ja laika posmā no 2007. gada līdz 2011. gada 1. jūlijam, kad stājās spēkā attiecīgie grozījumi Komerclikumā, Uzņēmumu reģistrs vidēji mēnesī saņēma 80 iesniegumus par neatrašanos juridiskajā adresē, tad pēc Komerclikuma grozījumu spēkā stāšanās vidēji mēnesī saņemto iesniegumu skaits pieauga līdz 120 (laika posmā no 2011. gada 1. jūlija līdz 2020. gada 30. novembrim). Turklāt jāņem vērā, ka vienā iesniegumā var būt norādīti vairāki tiesību subjekti. Uzņēmumu reģistra praksē tiek saņemti arī tādi iesniegumi, kur vienlaicīgi vienā iesniegumā tiek norādīts arī ap 50 un vairāk tiesību subjektiem, kas neatrodas sabiedrības juridiskajā adresē.  Papildus jānorāda, ka lielā daļā no gadījumiem ir aizdomas par nekustamā īpašuma īpašnieka paraksta viltošanu. Laika posmā no 2011. gada 1. jūlija līdz 2020. gada 30. novembrim Uzņēmumu reģistrs ir nosūtījis materiālus tiesībsargājošām iestādēm par neatrašanos juridiskajā adresē (iespējams viltota nekustamā īpašuma īpašnieka piekrišana) par 3855 subjektiem (vidēji par 35 subjektiem mēnesī).  Tādējādi Komerclikuma grozījumi, kas ieviesa nekustamo īpašumu īpašnieku piekrišanas iesniegšanu Uzņēmumu reģistram, nav efektīvi un nav sasnieguši savu mērķi. Nekustamā īpašuma īpašnieku piekrišana nekādā veidā neattur negodprātīgus komersantus, t. sk. tādus, kas turpmāk iesaistās fiktīvā komercdarbībā un nodokļu nemaksāšanas shēmās.  Vienlaikus pašreizējais regulējums apgrūtina godprātīgos komersantus, jo komersanta reģistrācijai vai tā juridiskās adreses maiņai ir nepieciešams iesniegt papildu dokumentu. Nekustamā īpašuma īpašnieku piekrišanu iesniegšana Uzņēmumu reģistram godprātīgiem komersantiem izmaksā vairāk nekā 320 000 *euro* gadā. Turklāt nekustamā īpašuma īpašnieka piekrišanas saņemšana praksē var sagādāt grūtības, piemēram, ja nekustamā īpašuma īpašnieks ilgstoši neatrodas Latvijā un viņam nav arī e‑paraksta vai ja nekustamajam īpašumam ir vairāki kopīpašnieki. Līdz ar to konstatējams, ka negodprātīgiem (tajā skaitā fiktīviem) komersantiem nekustamā īpašuma īpašnieku piekrišanu iesniegšana Uzņēmumu reģistram nav šķērslis, savukārt godprātīgiem komersantiem tas ir papildu administratīvais slogs. Šāds papildu administratīvais slogs var negatīvi ietekmēt Latvijas rādītājus *Doing Business* vērtējumā un Latvijas Globālās konkurētspējas indeksu, jo papildu dokumenta iesniegšana var tikt uzskatīta kā papildu procedūru veikšana komercdarbības uzsākšanai.  Turklāt, ieviešot obligāto e-reģistrāciju komersantiem, komersanti tiek vēl vairāk apgrūtināti. Iesniedzot dokumentus, izmantojot obligāto e - reģistrāciju, nekustamā īpašuma īpašnieka piekrišanu ir nepieciešams pievienot elektroniski. Līdz ar to, izmantojot obligāto e-reģistrāciju, nekustamā īpašuma īpašnieku piekrišanai ir jābūt vai nu elektroniskā formā parakstītai ar drošu elektronisko parakstu vai papīra formā. Minētais nosacījums rada papildu slogu komersantiem gadījumos, kuros nekustamā īpašuma īpašniekam nav drošs elektroniskais paraksts, jo ir jāpanāk, ka nekustamā īpašuma īpašnieks izmanto drošu elektronisko parakstu vai jāveido papīra formā sagatavotā dokumenta elektroniskā kopija atbilstoši Ministru kabineta 2005. gada 28. jūnija noteikumiem Nr. 473 "Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām".  Atbilstoši Tieslietu ministrijas apkopotajai informācijai[[18]](#footnote-18) ES tikai Rumānijā un Lietuvā pastāv līdzīga prasība kā Latvijā – prasība par nekustamā īpašuma īpašnieka piekrišanas vai cita dokumenta, kas apliecina komersanta tiesības atrasties konkrētajā adresē, iesniegšanu komercreģistra iestādei. Igaunija no šādas prasības atteicās, jo konstatēja, ka pienākums iesniegt dokumentus (piemēram, piekrišanas vai līgumus), kas pamatotu sabiedrības juridiskās adreses reģistrāciju konkrētā adresē, ir pārmērīgs administratīvais slogs tām sabiedrībām, kuras adresi izmanto tiesiski. Turklāt, kā liecināja Igaunijas pieredze, šī prasība praksē nenovērsa fiktīvo adrešu pastāvēšanu, jo pamatojošos dokumentus bija viegli viltot.[[19]](#footnote-19)  Grozījumi Komerclikumā paredz aizstāt piekrišanu juridiskās adreses reģistrācijai ar pieteikuma iesniedzēja (piemēram, kapitālsabiedrības valdes) sniegtu apliecinājumu par to, ka komersantam ir tiesības reģistrēt juridisko adresi konkrētajā adresē un ka komersants attiecīgajā adresē ir arī sasniedzams. Šis risinājuma variants saglabā ABSOLŪTĀ AIZLIEGUMA sistēmu, jo konkrētā adrese kā sabiedrības juridiskā adrese komercreģistrā var tikt ierakstīta tikai tādā gadījumā, ja valdes loceklis komercreģistrā ir iesniedzis minēto apliecinājumu. Proti, sabiedrībai ir aizliegts reģistrēt nekustamā īpašuma adresi kā sabiedrības juridisko adresi komercreģistrā, ja valdes loceklis nav iesniedzis apliecinājumu, kurā tiek norādītas komersanta tiesības reģistrēt juridisko adresi konkrētajā adresē un ka komersants attiecīgajā adresē ir sasniedzams. Līdz ar to nav nepieciešama aktīva nekustamo īpašumu īpašnieku darbība, lai konkrēto adresi nevarētu reģistrēt komercreģistrā kā sabiedrības juridisko adresi. Turklāt, ieviešot piedāvāto risinājuma variantu, tiktu paaugstināta valdes locekļu atbildība par likuma prasību ievērošanu – pirmkārt, nodrošināt, ka komersants tiek reģistrēts adresē, kurā tam ir tiesisks pamats atrasties (piemēram, ir noslēgts nomas līgums) un, otrkārt, nodrošināt, ka komersants attiecīgajā adresē ir sasniedzams. Proti, valdei (vai citiem pieteikuma parakstītājiem) ir jābūt pārliecinātai, ka kaut vai mutiski vai telefoniski, bet šāda piekrišana ir saņemta. Līdz ar to tiek saglabāta prasība, ka komersantam ir jāvienojas ar nekustamā īpašuma īpašnieku par tiesībām izmantot nekustamo īpašumu, bet šīs vienošanās daļa (piekrišana juridiskās adreses reģistrēšanai) vairs nebūs jāiesniedz Uzņēmumu reģistram. Tā vietā komersanta valdei būs pienākums apliecināt, ka šāda vienošanās pastāv un komersantam ir tiesības atrasties attiecīgajā nekustamajā īpašumā. Ja tiks konstatēts, ka apliecinājums neatbilst patiesībai, komersanta valdes locekļi varēs tikt saukti pie atbildības par nepatiesu ziņu sniegšanu valsts pārvaldes iestādei.  Līdz ar to secināms, ka minētā kārtība būs efektīvāka, jo ļaus sodīt fiziskās personas, kuras ir pārkāpušas nekustamā īpašuma īpašnieku īpašuma tiesības. Atšķirībā no piekrišanām, kur gadījumos, kad ir konstatēta piekrišanas viltošana, ir iespējams pierādīt viltošanas faktu, bet nav iespējams konstatēt personu, kura viltojumu ir veikusi, kā arī ir apgrūtinoši pierādīt, ka komersanta valdes loceklis ir apzināti izmantojis viltotu dokumentu, un attiecīgi personas, kuras ir viltojušas piekrišanu un izmantojušas viltotu piekrišanu, paliek nesodītas, apliecinājuma gadījumā valdes loceklis ir konkrēta dokumenta autors un uzņemas pilnu atbildību par dokumenta saturu un atbilstību patiesībai.  **IV. Citi grozījumi**  **1. Bezmantinieka manta**  Atbilstoši Komerclikuma 317. panta trešajai daļai manta, kas palikusi pēc sabiedrības izslēgšanas no komercreģistra vienkāršotās likvidācijas kārtībā (t.i., neveicot sabiedrības likvidāciju), ir pielīdzināma bezmantinieka mantai saskaņā ar Civillikuma 417. panta noteikumiem. Minētā norma Komerclikumā tika iekļauta ar mērķi novērst situācijas, ka pēc sabiedrības izslēgšanas no komercreģistra manta paliek bez īpašnieka. Proti, šī regulējuma mērķis ir noregulēt mantas piederību un tālāko rīcību ar to, lai mantu, kas palikusi bez īpašnieka varētu atgriezt civiltiesiskajā apritē.  Likvidācijas gadījumā visa sabiedrības manta, kas palikusi pēc kreditoru prasījumu apmierināšanas, tiek sadalīta starp dalībniekiem. Tomēr nereti pēc likvidācijas veikšanas atklājas manta, kas nav tikusi sadalīta starp sabiedrības dalībniekiem. Pēc būtības arī šāda manta ir pielīdzināma bezīpašnieka (bezmantinieka) manta un būtu piekritīga valstij, tādējādi atgriežot to civiltiesiskajā apritē. Tomēr Komerclikuma regulējums (317. panta trešā daļa) gramatiski ir piemērojams tikai uz vienkāršotās likvidācijas gadījumiem. Ņemot vērā minēto, tiek veiktas izmaiņas šajā pantā, lai šis regulējums būtu piemērojams ikvienai mantai, kas pēc sabiedrības izslēgšanas no komercreģistra ir palikusi bez īpašnieka, neatkarīgi no tā, kādā kārtībā sabiedrība ir likvidēta.  **2. Komercnoslēpums**  2019. gada 28. februārī tika pieņemts Komercnoslēpuma aizsardzības likums, kas tika izstrādāts, lai nacionālajos normatīvajos aktos ieviestu Komercnoslēpumu direktīvu, tādā veidā reformējot komercnoslēpuma tiesisko regulējumu.  Komercnoslēpumu direktīva notiec tajā skaitā arī "komercnoslēpuma" un "komercnoslēpuma turētāja" definīcijas, kuras tika iekļautas Komercnoslēpuma aizsardzības likuma 2. pantā, definējot, kāda informācija ir uzskatāma par komercnoslēpumu, un nosakot specifiskākas prasības, kādām pazīmēm jāatbilst komercnoslēpumam. Savukārt minētā panta otrā daļa nosaka, kurš var būt "komercnoslēpuma turētājs", proti, ka tā ir ikviena fiziskā vai juridiskā persona, kura likumīgi ieguvusi komercnoslēpumu un ir tiesīga to pārvaldīt (kontrolēt), tostarp izmantot un izpaust.  Šobrīd regulējums par to, kāda informācija būtu uzskatāma par komercnoslēpumu, ir paredzēta arī Komerclikuma 19. pantā, kas par komercnoslēpumu atzīst ziņas, kas atbilst visām šādām prasībām – tās ietilpst komersanta uzņēmumā vai ir tieši ar to saistītas, tās nav vispārpieejamas trešajām personām, tās ir vai tām var būt mantiska vai nemantiska vērtība, to nonākšana citu personu rīcībā var radīt zaudējumus komersantam, kā arī attiecībā uz tām komersants ir veicis konkrētai situācijai atbilstošus saprātīgus komercnoslēpuma saglabāšanas pasākumus.  Vienlaikus Komerclikumā paredzētais regulējums attiecas tikai uz komersantiem, taču Komercnoslēpuma aizsardzības likums attiecas ne tikai uz komersantiem, bet gan uz jebkuru fizisku vai juridisku personu, kam ir likumīga kontrole pār komercnoslēpumu vai kas ir nelikumīgi ieguvusi, izmantojusi vai izpaudusi kādu komercnoslēpumu.  Tādējādi, lai izvairītos no dažādiem "komercnoslēpuma" un "komercnoslēpuma turētāja" jēdzieniem, ir nepieciešams veikt grozījumus Komerclikumā, izslēdzot 19. pantu, kas šobrīd sniedz komercnoslēpuma definīciju, kā arī definē galvenās komercnoslēpuma pazīmes, tāpat arī nosaka komersantam izņēmuma tiesības uz komercnoslēpumu, kā arī tiesības prasīt komercnoslēpuma aizsardzību un to zaudējumu atlīdzību, kuri radušies komercnoslēpuma prettiesīgas izpaušanas vai izmantošanas rezultātā.  **3. Reģistrācijas apliecības**  Uzņēmumu reģistra likumā ar šā likuma 2019. gada 14. novembra grozījumiem ir svītrots Uzņēmumu reģistra uzdevums izsniegt reģistrācijas apliecības. Ņemot vērā Uzņēmumu reģistra likumā iekļautā regulējuma mērķi – attiekties no tiesību subjektu reģistrācijas apliecību turpmākas izsniegšanas – Uzņēmumu reģistrs tiesību subjektu reģistrācijas apliecības vairs neizsniedz. Minētās izmaiņas tika veiktas, jo, izvērtējot tiesību subjektu reģistrācijas apliecības tiesisko nozīmi, tika secināts, ka reģistrācijas apliecības izsniegšanai nav tiesiskas nozīmes. Prakse liecināja, ka reģistrācijas apliecība apliecina tikai to, ka tiesību subjekts kādreiz tika reģistrēts, taču tā nav uzskatāma par apliecinājumu tam, ka šāds tiesību subjekts vēl joprojām pastāv un tā darbība nav izbeigta. Līdz ar to reģistrācijas apliecības izsniegšanai salīdzinājumā ar ierakstiem Uzņēmumu reģistra vestajos publiskajos reģistros nav juridiskās nozīmes. Līdz ar to apliecības uzrādīšanas gadījumā, ja tajā iekļautās ziņas nav aktuālas, ne tikai nesniedz noderīgu informāciju, bet gan maldina citas personas. Ja tiesību subjekta darījumu partneriem, iestādēm, kā arī ikvienam citam interesentam ir nepieciešams pārliecināties par to, vai tiesību subjekts vēl pastāv, kā arī iegūt citas ziņas par tiesību subjektu, ir jāpieprasa aktuālā informācija no reģistriem. Norādāms, ka plaša informācija par reģistrētajiem tiesību subjektiem ikvienam ir pieejama Uzņēmumu reģistra tīmekļvietnē bez maksas un informācijas pieprasītāja identifikācijas. Tādējādi Komerclikuma 13. pantā noteiktais regulējums (kas noteic komersanta un tā filiāles reģistrācijas apliecības izsniegšanu pēc rakstveida pieprasījuma saņemšanas par maksu, kā arī reģistrācijas apliecībā ierakstāmas ziņas) ir svītrojams. Vienlaikus Komerclikuma 15. panta otrajā daļā, kas noteic samaksas pienākumu (tostarp par reģistrācijas apliecības izsniegšanu) komercreģistra iestādes maksas pakalpojumu cenrādī noteiktajā apmērā, ir svītrojama norāde par maksāšanas pienākumu par reģistrācijas apliecības izsniegšanu.  **4. Direktīva par pārstrukturēšanu un maksātnespēju**  Direktīvas par pārstrukturēšanu un maksātnespēju ieviešanas prasību izpilde galvenokārt tiks nodrošināta ar grozījumiem Maksātnespējas likumā un Civilprocesa likumā. Taču norādāms, ka Direktīvas par pārstrukturēšanu un maksātnespēju 19. pantā paredzēti pārvaldes institūciju amatpersonu pienākumi maksātnespējas iespējamības apstākļos. Latvijas nacionālajā regulējumā minētās normas prasības pašlaik jau pastāv. Tās ir ietvertas Komerclikuma 219. un 271. pantā.  Attiecīgi likumprojektā nav ietverami grozījumi pēc būtības. Taču, ievērojot Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 4. nodaļā noteikto, likumprojektā paredzēta informatīvās atsauces uz Direktīvu par pārstrukturēšanu un maksātnespēju iekļaušana Komerclikumā.  **5. Direktīva 2017/1132**  Direktīva 2017/1132 ir direktīvu konsolidētā versija, kurā ir ietvertas vecāku komerctiesību direktīvu normu prasības konsolidētā versijā, un tajā nav iekļautas jaunas normas. Proti, nacionālie normatīvie akti atbilst vecajām direktīvām un līdz ar to atbilst arī jaunajai direktīvai. Attiecīgi likumprojektā nav ietverami grozījumi pēc būtības, taču likumprojektā paredzēta informatīvā atsauce uz Direktīvu 2017/1132. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Uzņēmumu reģistrs, valsts sabiedrība ar ierobežotu atbildību "Latvijas Vēstnesis" (Latvijas Republikas oficiālais izdevējs). |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Eiropas ekonomiskās zonas dalībvalsts fiziskās un juridiskās persona, tostarp jebkura persona, kas ir vai būs komercsabiedrības dibinātājs, akcionārs dalībnieks vai amatpersona, dalībvalsts kapitālsabiedrības, kas ir atvērušas filiāli Latvijā, publisko tiesību juridiskā persona, iestāde, komercsabiedrības, kas atvērušas filiāli dalībvalstī. |
| 2. | Tiesiskā regulējuma ietekme uz tautsaimniecību un administratīvo slogu | **I. Direktīva 2019/1151**  **1. Tiešsaistes reģistrācija un informācijas iesniegšana**  Tiks ietaupīts klientu laiks un resursi, noteiktos gadījumos vairs nevēršoties Uzņēmumu reģistrā klātienē, bet iesniedzot informāciju un dokumentus elektroniski, jo ziņas un dokumentus par komercsabiedrībām, dalībvalstu kapitālsabiedrību filiālēm Latvijā Uzņēmumu reģistrs nodos un saņems, izmantojot reģistru savstarpējās savienojamības sistēmu. Līdz ar to fiziskās un juridiskās personas, tajā skaitā komersanti vairāk laika varēs veltīt citām darbībām, tostarp komercdarbības attīstīšanai, bet iestādes un amatpersonas – normatīvajos aktos noteikto tiešo funkciju izpildei. Vienlaikus uzlabosies komercdarbības vides drošība, jo reģistru savstarpējās savienojamības sistēmā no citu dalībvalstu reģistriem iegūtā informācija būs aktuāla – proti, būs novērsts risks par neaktuālas izziņas un novecojušas informācijas iesniegšanu vai uzrādīšanu. Tādējādi, kopumā, ietekme uz uzņēmējdarbības vidi, tautsaimniecību un administratīvo slogu būs labvēlīga.  **2.** **Komercreģistra publicitāte**  Likumprojekts paredz atteikties no publikācijām oficiālajā izdevumā "Latvijas Vēstnesis", bet tā vietā publikācijas veikt Uzņēmumu reģistra tīmekļvietnē. Proti, tāpat kā līdz šim, veicot izmaiņas sabiedrībā, komercreģistra iestāde izsludinās komercreģistra ierakstus un dokumentus, tikai to darīs savā tīmekļvietnē. Tāpat arī jau pašlaik Komerclikums paredz, ka sabiedrībai ir jāveic likumā noteiktas publikācijas oficiālajā izdevumā "Latvijas Vēstnesis", arī turpmāk sabiedrībām būs jāveic likumā paredzētās publikācijas, tikai tās būs jāveic Uzņēmumu reģistra tīmekļvietnē. Līdz ar to secināms, ka komersantiem administratīvais slogs nemainīsies, jo nemainīsies pienākumu apjoms.  **II. Nekustamā īpašuma īpašnieka piekrišanas aizstāšana ar valdes locekļa apliecinājumu**  Likumprojekts paredz atteikties no nekustamā īpašuma īpašnieku piekrišanas un paredzēt valdes apliecinājumu, ka sabiedrībai ir tiesības reģistrēt juridisko adresi konkrētajā adresē. Līdz ar to būtu uzskatāms, ka administratīvais slogs mazināsies, pieteikuma iesniedzējam (piemēram, kapitālsabiedrības valdes loceklim) ir vieglāk iesniegt paša sagatavotu apliecinājumu par to, ka komersantam ir tiesības reģistrēt juridisko adresi konkrētajā adresē un ka komersants attiecīgajā adresē ir sasniedzams, nekā papildus iesniedzamajiem dokumentiem pievienot nekustamā īpašuma īpašnieku piekrišanu. Proti, lai tiktu pievienota nekustamā īpašuma īpašnieka piekrišana pie iesniedzamajiem dokumentiem, ir nepieciešams šo dokumentu saņemt no nekustamā īpašuma īpašnieka papīra formātā vai elektroniski, taču elektroniskam dokumentam ir jābūt parakstītam ar drošu elektronisko parakstu, kas uzliek papildus administratīvo slogu ne tikai komersantam, kuram nepieciešams iegūt šo dokumentu, bet arī nekustamā īpašuma īpašniekam, kuram nepieciešams šādu dokumentu sagatavot un parakstīt. Turklāt, ja dokuments ir elektroniskā formā, tad nepieciešams parakstīt ar drošu elektronisko parakstu. |
| 3. | Administratīvo izmaksu monetārs novērtējums | Administratīvo izmaksu novērtējums aprēķināts atbilstoši Ministru kabineta 2009. gada 15. decembra instrukcijas nr. 19 "Tiesību akta projekta sākotnējās ietekmes izvērtēšanas kārtība" 24. punktā iekļautajai formulai: **C = (f x l) x (n x b)**, kur  C – administratīvās izmaksas;  f - finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme);  l - laika patēriņš, kas nepieciešams, lai sagatavotu informāciju, kuras sniegšanu paredz projekts;  n – subjektu skaits, uz ko attiecas projektā paredzētās informācijas sniegšanas prasības;  b – cik bieži gada laikā projekts paredz informācijas sniegšanu.  Ņemot vērā minēto, **C =** (2,51 x 0,5) x (148 697[[20]](#footnote-20) x 1) = 1,255 x 148 697 = **186 614, 73 *euro*.**  f = 844[[21]](#footnote-21) (vid. neto samaksa): 21 (darba dienas mēnesī) : 8h = 5,02 euro/stundā, tā kā dokumenta sagatavošana aizņem 30 min, tad f = 2,51 *euro*. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Tiesību akta projekta ietekme uz valsts budžetu ir saistīta arī ar likumprojektu "Grozījumi likumā "Par Latvijas Republikas Uzņēmumu reģistru"". Sakarā ar to aprēķini ir iekļauti minētā likumprojekta anotācijā. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | **1. Uzņēmumu reģistrā saņemto dokumentu un datu apstrādes procedūru pilnveidošana**.  Lai noteiktu kārtību, kādā Uzņēmumu reģistrs reģistrē ziņas, kas saņemtas reģistru savstarpējās savienojamības sistēmā, noteiktu ziņu apjomu, kādu Uzņēmumu reģistrs reģistrē par dalībvalsts kapitālsabiedrību, kura atvērusi filiāli Latvijā, kā arī noteiktu, kādus patieso labuma guvēju personas datus Uzņēmumu reģistrs uzkrāj, reģistru savstarpējās savienojamības sistēmā nodod un nodrošina publiski pieejamus, ir izstrādāts likumprojekts "Grozījumi likumā "Par Latvijas Republikas Uzņēmumu reģistru"".  **2. Jauna valsts nodevas noteikšanas kārtība**  Ņemot vērā to, ka ar Direktīvu 2019/1151 noteikts, ka reģistru iekasētās maksas par tiešsaistes procedūrām nedrīkst pārsniegt summu, kas vajadzīga, lai atgūtu izmaksas par šādu pakalpojumu sniegšanu, tiks izstrādāti grozījumi Ministru kabineta 2016. gada 11. oktobra noteikumos Nr. 664 "Noteikumi par valsts nodevu, kas maksājama par ierakstu izdarīšanu uzņēmumu reģistra žurnālā un komercreģistrā, kā arī iesniedzamo dokumentu reģistrēšanu".  **3. Uzņēmumu reģistra maksas pakalpojumi**  Ņemot vērā, ka tiek mainīta deleģējošā norma (Komerclikuma 15. panta otrā daļa), ir jāpārskata un jāpārizdod Ministru kabineta 2020. gada 7. janvāra noteikumi Nr. 23 "Latvijas Republikas Uzņēmumu reģistra informācijas izsniegšanas noteikumi un maksas pakalpojumu cenrādis".  **4. Maksas par oficiālo publikāciju oficiālajā izdevumā "Latvijas Vēstnesis" atcelšana**  Nepieciešamas tehniskas izmaiņas Ministru kabineta 2013. gada 29. janvāra noteikumos Nr. 65 "Oficiālo publikāciju noteikumi", jo tajos ir ietverts regulējums, kas izriet no Komerclikuma 11. panta trešās daļas (regulējums vairs netiek piemērots, sk. anotācijas I sadaļas 2. punkta I daļas 2. nodaļas "Komercreģistra publicitāte" skaidrojumu) un ar šo likumprojektu minētais deleģējums tiek svītrots. |
| 2. | Atbildīgā institūcija | Tieslietu ministrija, Uzņēmumu reģistrs. |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Direktīva 2019/1151 jāievieš līdz 2021. gada 1. augustam. Savukārt Direktīva 2019/1151 13.i pants, 13.j panta 2. punkts un 16. panta 6. punkts nacionālajos tiesību aktos jāievieš līdz 2023. gada 1. augustam. Atbilstoši Direktīvas 2019/1151 2. panta 3. punktā noteiktajam, dalībvalstis, kuras Direktīvas 2019/1151 transponēšanā sastopas ar sevišķām grūtībām, ir tiesīgas izmantot paredzētā laikposma (2021. gada 1. augusts) pagarinājumu, kas nepārsniedz vienu gadu. Par savu nodomu izmantot pagarinājumu, nepieciešams paziņot Eiropas Komisijai līdz 2021. gada 1. februārim.  Direktīva par pārstrukturēšanu un maksātnespēju jāievieš līdz 2021. gada 17. jūlijam. Atbilstoši Direktīvas par pārstrukturēšanu un maksātnespēju īstenošanas 34. panta 2. punktā noteiktajam, dalībvalstis, kuras šīs direktīvas transponēšanā sastopas ar sevišķām grūtībām, ir tiesīgas izmantot paredzētā laikposma (2021. gada 17. jūlija) pagarinājumu, kas nepārsniedz vienu gadu. Par savu nodomu izmantojot pagarinājumu, nepieciešams par to paziņot Eiropas Komisijai.  Eiropas Parlamenta un Padomes 2017. gada 14. jūnija Direktīvas (ES) 2017/1132 attiecībā uz sabiedrību tiesību dažiem aspektiem III pielikuma A daļā uzskaitītajās direktīvas (Direktīvas 82/891/EEK, 89/666/EEK, 2005/56/EK, 2009/101/EK, 2011/35/ES un 2012/30/ES) atceļ, neskarot dalībvalstu pienākumus attiecībā uz termiņiem III pielikuma B daļā noteikto direktīvu transponēšanai valsts tiesību aktos un attiecībā uz to piemērošanas datumiem. |
| 2. | Citas starptautiskās saistības | Nav attiecināms. |
| 3. | Cita informācija | Nav |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | 1) Eiropas Parlamenta un Padomes 2019. gada 20. jūnija Direktīva (ES) 2019/1151, ar ko groza Direktīvu (ES) 2017/1132 attiecībā uz digitālo rīku un procesu izmantošanu sabiedrību tiesībās;  2) Eiropas Parlamenta un Padomes 2019. gada 20. jūnija Direktīva (ES) 2019/1023 par preventīvās pārstrukturēšanas regulējumu, parādsaistību dzēšanu un diskvalifikāciju un ar pārstrukturēšanu, maksātnespēju un parādsaistību dzēšanu saistīto procedūru efektivitātes palielināšanas pasākumiem un ar ko groza Direktīvu (ES) 2017/1132;  3) Eiropas Parlamenta un Padomes 2017. gada 14. jūnija Direktīva (ES) 2017/1132 attiecībā uz sabiedrību tiesību dažiem aspektiem. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes 2019. gada 20. jūnija Direktīva (ES) 2019/1151, ar ko groza Direktīvu (ES) 2017/1132 attiecībā uz digitālo rīku un procesu izmantošanu sabiedrību tiesībās | | | |
| 1. panta 4. punkts  (13.d pants) | Likumprojekta 5. pants,  Ministru kabineta 2011. gada 3. maija noteikumu Nr. 333  "Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība" 10. punkts | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 4. punkts (13.e pants) | Skatīt "Cita informācija" | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 4. punkts (13.f pants) | Skatīt "Cita informācija" | ES tiesību norma tiks ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 5. punkts  (13.g panta 1. punkts) | Komerclikuma 9. panta pirmā daļa, likuma "Par Latvijas Republikas Uzņēmumu reģistru" 4.4panta sestā daļa | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 5. punkts  (13.g panta 2. un 3. punkts) | Komerclikuma 4. - 4.2pants, 8. panta trešā daļa, piektās daļas 1. un 2. punkts, sestā un septītā daļa, 27. panta trešā daļa, 139. – 149  pants, 151. - 156. pants, 163. - 167. pants, 185. - 187.1pants, 220. - 223. pants, 225. - 232. pants, 291. un 295. pants, 301. - 305. pants | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 5. punkts  (13.g panta 5. punkts) | Latvijas tiesību aktos nav un netiek paredzēts nosacījums, ka, lai izveidotu sabiedrību tiešsaistē, pirms sabiedrības reģistrēšanas ir jāsaņem licences vai atļaujas. | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 5. punkts (13.g panta 6. punkts) | Skatīt "Cita informācija" | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 5. punkts  (13.g panta 7. punkts) | Komerclikuma 10. panta trešā daļa | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 5. punkts (13.h panta 1. - 3. punkts) | Skatīt "Cita informācija" | ES tiesību norma tiks ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 5. punkts  (13.h panta 4. punkts) | Komerclikuma 8. panta 3. daļa un piektās daļas 1. un 2. punkts, 10. panta pirmā līdz otrā daļa, Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 18.2panta pirmā un otrā daļa. | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 5. punkts  (13.i pants) |  | ES tiesību norma tiks pilnībā ieviesta līdz 2023. gada 1. augustam (atbilstoši Direktīvas 2019/1151 2. panta 2. punktam) |  |
| 1. panta 5. punkts  (13.j panta 1. punkts) | Komerclikuma 9. panta pirmā daļa,  likuma "Par Latvijas Republikas Uzņēmumu reģistru" 4.4panta sestā daļa | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 5. punkts  (13.j panta 2. punkts) |  | ES tiesību norma tiks pilnībā ieviesta līdz 2023. gada 1. augustam (atbilstoši Direktīvas 2019/1151 2. panta 2. punktam) |  |
| 1. panta 6. punkts  (16. panta 1. punkts) | Komerclikuma 6. pants, 9. panta trešā daļa,  likuma "Par Latvijas Republikas Uzņēmumu reģistru" 15. panta pirmā daļa, Komisijas Īstenošanas regulas (ES) 2020/2244[[22]](#footnote-22) pielikuma 8. punkts | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 6. punkts  (16. panta 2. punkts) | Komerclikuma 9. panta trešā daļa, 8. panta trešā līdz septītā daļa, likuma "Par Latvijas Republikas Uzņēmumu reģistru", 4. panta 5.6punkts, 16. pants un 17. pants. | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 6. punkts  (16. panta 3. punkts ) | Komerclikuma  7. panta pirmā daļa, 8. panta otrā līdz septītā daļa,  likuma "Par Latvijas Republikas Uzņēmumu reģistru" 4.10pants, 4.11panta pirmā daļa un 4.15pants,  likumprojekta 2. pants. | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 6. punkts  (16. panta 4. punkts) | Likuma "Par Latvijas Republikas Uzņēmumu reģistru"4.11panta ceturtā daļa, 4.13pants, Komerclikuma 12. panta trešā daļa,  likumprojekta 2. pants | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 6. punkts  (16. panta 5. punkts) | Komerclikuma  12. panta pirmā un otrā daļa | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 6. punkts  (16. panta 6. punkts) |  | ES tiesību norma tiks pilnībā ieviesta līdz 2023. gada 1. augustam (atbilstoši Direktīvas 2019/1151 2. panta 2. punktam) |  |
| 1. panta 7. punkts  (16.a panta 1. punkts) | Komerclikuma 7. pants, likuma "Par Latvijas Republikas Uzņēmumu reģistru" 4.10panta otrā līdz piektā daļa, 4.11pants un 4.15pants | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 7. punkts  (16.a panta 2. punkts) | Ministru kabineta 2020. gada 7. janvāra noteikumu Nr. 23 "Latvijas Republikas Uzņēmumu reģistra informācijas izsniegšanas noteikumi un maksas pakalpojumu cenrādis" pielikuma 1. punkts,  Ministru kabineta 2011. gada 3. maija noteikumu Nr. 333  "Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība" 10. punkts. | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 7. punkts  (16.a panta 3. un 4. punkts) | Ministru kabineta 2018. gada 4. septembra noteikumi Nr. 558 "Dokumentu izstrādāšanas un noformēšanas kārtība"48. - 50. punkts,  Ministru kabineta 2005. gada 28. jūnija noteikumi Nr. 473 "Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām" III nodaļa. | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 8. punkts  (17. panta 1. punkts) | Likuma "Par Latvijas Republikas Uzņēmumu reģistru" 4.11panta ceturtā daļa.  Uzņēmumu reģistra tīmekļvietnē ievietota informācija par Uzņēmumu reģistra informācijas tīmekļvietni un tās lietošanas noteikumi:  https://www.ur.gov.lv/lv/sanem-informaciju/bezmaksas-pakalpojumi/informacija-tiessaiste-informacijas-timeklvietne/  https://www.ur.gov.lv/lv/info-ur-gov-lv-noteikumi /  Eiropas e-tiesiskuma portālā ir ievietota informācija par komercreģistra informācijas izmantošanu, kas regulāri tiek aktualizēta:  https://e-justice.europa.eu/content\_business\_registers\_in\_member\_states-106-lv-lv.do?member=1 | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 9. punkts  (18. panta 1. un 3. punkts) | Likumprojekta "Grozījumi likumā "Par Latvijas Republikas Uzņēmumu reģistru"" 7. pants (likuma 18.29panta pirmā un otrā daļa), likuma "Par Latvijas Republikas Uzņēmumu reģistru" 4.11pants un 4.15panta pirmās daļas 1. - 3. punkts | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 10. punkts  (19. panta 1. un 3. punkts) | Likuma "Par Latvijas Republikas Uzņēmumu reģistru" 4.10panta piektā daļa,  Ministru kabineta 2011. gada 3. maija noteikumu Nr. 333 "Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība" 10. punkts | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 10. punkts  (19. panta 2. punkts) | Likumprojekta 8. pants, likumprojekta "Grozījumi likumā "Par Latvijas Republikas uzņēmumu reģistru"" 7. pants (likuma 18.29panta pirmā un otrā daļa, likuma 18.30pants un 18.31panta pirmā daļa) | ES tiesību norma tiks ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 12. un 13. punkts | Nosaka uzdevumus Komisijai par reģistru savstarpējās savienojamības sistēmas attīstību un uzturēšanu, kā arī īstenošanas aktu izstrādi | ES tiesību normas nav jāievieš |  |
| 1. panta 15. punkts  (28.a panta 1. līdz 3. punkts) | Komerclikuma 8. panta ceturtā līdz septītā daļa, 9. panta pirmā daļa un 25. pants, likuma "Par Latvijas Republikas Uzņēmumu reģistru" 4.4panta sestā daļa,  likumprojekta 1. pants (grozījums Komerclikuma 8. pantā) un 10. pants (Komerclikums papildināts ar 25.1panta otro daļu) | ES tiesību norma tiks ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 15. punkts  (28.a panta 6. punkts) | Komerclikuma 10. panta trešā daļa | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 15. punkts  (28.a panta 7. punkts) | Likumprojekta "Grozījumi likumā "Par Latvijas Republikas Uzņēmumu reģistru" 7. pants (likuma 18.29panta otrā daļa, likuma 18.33pants) | ES tiesību norma tiks ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 15. punkts  (28.b panta 1. un 2. punkts) | Komerclikuma 9. panta pirmā daļa, likuma "Par Latvijas Republikas Uzņēmumu reģistru" 4.4panta sestā daļa likumprojekta 10. pants (Komerclikuma papildināšana ar 25.1panta otro daļu) | ES tiesību norma tiks ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 15. punkts  (28.c pants) | Likumprojekta 10. pants (likuma 25.1panta piektā daļa), likumprojekta "Grozījumi likumā "Par Latvijas Republikas Uzņēmumu reģistru" 7. pants (likuma 18.29panta otrā daļa) | ES tiesību norma tiks ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 16. punkts (30.a pants) | Likumprojekta "Grozījumi likumā "Par Latvijas Republikas Uzņēmumu reģistru" 7. pants (likuma 18.29panta pirmā daļa, likuma 18.32pants) | ES tiesību norma tiks ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 17. punkts  (31. panta otrā daļa) | Likumprojekta 10. pants (Komerclikuma 25.1panta ceturtā daļa), likumprojekta "Grozījumi likumā "Par Latvijas Republikas Uzņēmumu reģistru" 7. pants (likuma 18.30panta ceturtā daļa) | ES tiesību norma tiks ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 18. punkts | Ar Direktīvu 2019/1151 tiek svītrots Direktīvas 2017/1132 43. pants (minētā norma attiecināma uz Komisiju un tās izveidoto Kontaktkomiteju). | ES tiesību normas nav jāievieš |  |
| 1. panta 19. punkts | Skatīt "Cita informācija" | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 20. punkts | Latvija neplāno veikt jebkādas izmaiņas tiesību aktos attiecībā uz kapitālsabiedrību veidiem, kas varētu ietekmēt Direktīvas 2017/1132 pielikumos uzskaitītos komercsabiedrību veidus | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 21. punkts (163. pants) | Ar pantu piešķirtas Komisijai pilnvaras pieņemt deleģētos aktus. | Nav attiecināms uz Latviju. |  |
| 1. panta 22. un 23. punkts | Attiecināms uz Zviedriju, tas ir mainījušies nosaukumi, kas attiecas uz akciju sabiedrībām, sabiedrībām ar ierobežotu atbildību un komandītsabiedrībām | Nav attiecināms uz Latviju. |  |
| 1. panta 24. punkts (Direktīvas 2017/1132 IIa pielikums) | Komerclikuma 77., 118. un 134. pants | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| 2. panta 4. punkts | Likumprojekta 33. pants (4. punkts) | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| Eiropas Parlamenta un Padomes 2019. gada 20. jūnija Direktīva (ES) 2019/1023 par preventīvās pārstrukturēšanas regulējumu, parādsaistību dzēšanu un diskvalifikāciju un ar pārstrukturēšanu, maksātnespēju un parādsaistību dzēšanu saistīto procedūru efektivitātes palielināšanas pasākumiem un ar ko groza Direktīvu (ES) 2017/1132 | | | |
| 19. pants | Komerclikuma 219. un 271. pants | ES tiesību norma jau ir ieviesta pilnībā | Neparedz stingrākas prasības, nekā paredzēts ES tiesību normā |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Direktīvas 2019/1151 1. panta 5. punkts (13.g panta 4. punkts) Latvijai pieļauj brīvību pārņemt vai nepārņemt direktīvas attiecībā uz procedūrām, lai nodrošinātu sabiedrību dibināšanas dokumentu likumību, tostarp veidņu pareizas izmantošanas pārbaudes; sekām, kādas ir vadītāju atstādināšanai no amata, ko veikusi kompetentā iestāde jebkurā dalībvalstī; uzdevumiem, kādi ir notāram vai citai personai vai struktūrai, kas saskaņā ar valsts tiesību aktiem pilnvarota nodarboties ar jebkuru sabiedrības izveides tiešsaistē aspektu; izslēgšanu no izveides tiešsaistē gadījumos, kad sabiedrības akciju kapitāls ir samaksāts kā iemaksas natūrā. Latvija minēto normu nepiemēros, jo tas nozīmētu būtiski pārskatīt reģistrācijas procedūras, kas palielinātu administratīvās izmaksas.  Direktīvas 2019/1151 1. panta 5. punkts (13.g panta 8. punkts) pieļauj Latvijai izmantot brīvību nepārņemt direktīvas normas attiecībā uz procedūrām, lai nodrošinātu pieprasīt pieteikuma iesniedzēja fizisku klātbūtni. Latvija minēto normu nepiemēros, jo klientus klātienē vairs neapkalpo un nepakalpos.  Direktīvas 2019/1151 1. panta 5. punkts (13.j panta 3. punkts) pieļauj, ka dalībvalstis var pieprasīt, lai konkrētas sabiedrības vai visas sabiedrības tiešsaistē iesniegtu konkrētus vai visus 1. punktā minētos dokumentus un informāciju. Latvija minēto normu pagaidām nepiemēros, taču tiek izsvērts, ka pakāpeniski Uzņēmumu reģistrs pilnībā pāries uz dokumentu iesniegšanu tiešsaistē.  Direktīvas 2019/1151 1. panta 5. punkts (13.j panta 5. punkts) pieļauj Latvijai izmantot brīvību – nepārņemt direktīvas normas par dokumentu iesniegšanu tiešsaistē – attiecībā uz tādām sabiedrībām, notāriem vai citām personām vai struktūrām, kuras saskaņā ar valsts tiesību aktiem ir pilnvarotas nodarboties ar šādu dokumentu iesniegšanu. Latvija minēto normu pagaidām nepiemēros, taču tiek izsvērts, ka pakāpeniski Uzņēmumu reģistrs pilnībā pāries uz dokumentu iesniegšanu tiešsaistē.  Direktīvas 2019/1151 1. panta 6. punkta 3. apakšpunkts (16. panta 3. punkts) paredz, ka Direktīvas 2019/1151 14. pantā minētos dokumentus un informāciju nodod atklātībā, darot tos publiski pieejamus. Turklāt valsts var arī pieprasīt, lai daži vai visi minētie dokumenti un informācija tiktu publicēti valsts oficiālajā vēstnesī, kas paredzēts minētajam nolūkam, vai piemērot vienlīdz efektīvus līdzekļus. Minētie līdzekļi ietver vismaz tādas sistēmas izmantošanu, kurā publicētajiem dokumentiem vai informācijai var piekļūt hronoloģiskā secībā, izmantojot centrālo elektronisko platformu. Latvija ieviesīs minēto normu, minētos dokumentus un informāciju nodot atklātībā, darot tos publiski pieejamus Uzņēmumu reģistra tīmekļvietnē (www.info.ur.gov.lv).  Direktīvas 2019/1151 1. panta 10. punkts (19. panta 2. punkts) pieļauj Latvijai izlemt, ka informācija par sabiedrības tīmekļa vietni, ja šāda informācija ir iekļauta valsts reģistrā, un sabiedrības mērķis, ja tas ir ierakstīts valsts reģistrā, bez maksas ir jādara pieejama tikai citu dalībvalstu iestādēm. Latvija minēto normu nepiemēros, jo minētās ziņas Latvijā netiek ierakstītas komercreģistrā. Līdz ar to tās nevar padarīt pieejamas citu dalībvalstu iestādēm.  Direktīvas 2019/1151 1. panta 15. punkts (28.a panta 4. punkts) piedāvā izvēles iespēju attiecībā uz procedūrām, kas piemērojamas dalībvalstu kapitālsabiedrību filiāļu reģistrācijā – piemēram, a) pārbaudītu filiāles mērķa likumību; b) pārbaudītu filiāles nosaukuma likumību; c) pārbaudītu filiāles reģistrēšanai iesniegto dokumentu un informācijas likumību; d) noteiktu uzdevumu, kāds saskaņā ar piemērojamiem valsts noteikumiem filiāles reģistrācijas procesā ir notāram vai citai procesā iesaistītai personai vai struktūrai. Latvija minēto normu nepiemēros, jo tas nozīmētu būtiski pārskatīt reģistrācijas procedūras, kas palielinātu administratīvās izmaksas.  Direktīvas 2019/1151 1. panta 15. punkts (28.b panta 3. punkts) pieļauj, ka dalībvalstis var pieprasīt, lai konkrētas sabiedrības vai visas sabiedrības tiešsaistē iesniegtu konkrētus vai visus 1. punktā minētos dokumentus un informāciju. Latvija minēto normu pagaidām nepiemēros, taču tiek izsvērts, ka pakāpeniski Uzņēmumu reģistrs pilnībā pāries uz dokumentu iesniegšanu tiešsaistē. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav | | |
| Cita informācija | Direktīvas 2019/1151 1. panta 1. punkts papildina Eiropas Parlamenta un Padomes 2017. gada 14. jūnija Direktīvu (ES) 2017/1132 attiecībā uz sabiedrību tiesību dažiem aspektiem, nosakot, ka Direktīvas 2017/1132 minētais attiecas arī uz noteikumiem par sabiedrību izveidi tiešsaistē, filiāļu reģistrāciju tiešsaistē un sabiedrību un filiāļu veiktu dokumentu un informācijas iesniegšanu tiešsaistē. Direktīvas 2019/1151 1. panta 2. punkts nav tieši jāpārņem, jo tas paplašina Direktīvas 2019/1151 tvērumu un maina nodaļu nosaukumus. Papildus norādāms, ka nacionālais regulējums jau paredz iespēju komersantiem un filiālēm iesniegt dokumentus elektroniski un veikt reģistrāciju neierodoties klātienē.  Direktīvas 2019/1151 1. panta 3. punkts (13. pants) noteic, kuriem sabiedrību veidiem direktīvas prasības piemērojamas. Latvijas gadījumā tās ir akciju sabiedrības, sabiedrības ar ierobežotu atbildību un komandītsabiedrības. Ņemot vērā, ka nacionālais regulējums, ar kuru tiek ieviestas Direktīvas 2019/1151 prasības, Latvijā ir piemērojams attiecībā uz akciju sabiedrībām, sabiedrībām ar ierobežotu atbildību un komandītsabiedrībām, direktīvas 1. panta 3. punkts (13. pants) ir uzskatāms par ieviestu.  Direktīvas 2019/1151 1. panta 4. punkts (13.a pants) definē direktīvā lietotos terminus. Latvijā lietotās definīcijas un regulējums atbilst minētajām definīcijām, līdz ar to uzskatāms, ka Direktīvas 2019/1151 1. panta 4. punkts (13.a pants) ir ieviests.  Direktīvas 2019/1151 1. panta 4. punkts (13.b pants) nosaka, kādus elektroniskās identifikācijas līdzekļus pieteikuma iesniedzēji, kuri ir dalībvalstu pilsoņi, tiešsaistes procedūrās var izmantot. Ņemot vērā to, ka Latvija pilnībā ir ieviesusi Eiropas Parlamenta un Padomes 2014. gada 23. jūlija Regulu (ES) 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK, direktīvas 1. panta 4. punkts (13.c pants) ir uzskatāms par ieviestu.  Direktīvas 2019/1151 1. panta 4. punkts (13.c pants) nosaka, ka:   * direktīva neskar valsts tiesību aktus, ar ko atbilstīgi dalībvalstu tiesību sistēmām un tiesību tradīcijām tiek izraudzīta iestāde, persona vai struktūra, kas saskaņā ar valsts tiesību aktiem pilnvarota nodarboties ar jebkuriem aspektiem saistībā ar sabiedrību izveidi tiešsaistē, filiāļu reģistrēšanu tiešsaistē un dokumentu un informācijas iesniegšanu tiešsaistē; * direktīva arī neskar valsts tiesību aktos noteiktās procedūras un prasības, tostarp tās, kas attiecas uz juridiskām procedūrām dibināšanas dokumentu izstrādei, bet ar noteikumu, ka ir iespējama sabiedrības izveide tiešsaistē un filiāles reģistrēšana tiešsaistē, kā arī dokumentu un informācijas iesniegšana tiešsaistē. * arī ar valsts tiesību aktiem piemērojamās prasības par iesniegto dokumentu vai informācijas autentiskumu, precizitāti, uzticamību, pareizību un atbilstīgu juridisko formu ar direktīvu netiek noteiktas, bet ar noteikumu, ka ir iespējama sabiedrības izveide tiešsaistē.   Ņemot vērā minēto, direktīvas 1. panta 4. punkts (13.c pants) nav jāpārņem, jo norma skaidro direktīvas tvērumu.  Direktīvas 2019/1151 1. panta 4. punkts (13.e pants) nosaka, ka gadījumā, ja par procedūru (izveide, reģistrācija, dokumentu iesniegšana u.c.) veikšanu ir jāmaksā, jānodrošina, ka minēto maksājumu var veikt, izmantojot plaši pieejamu tiešsaistes maksājumu pakalpojumu, ko var izmantot pārrobežu maksājumiem, kas ļauj identificēt personu, kura veikusi maksājumu, un kuru sniedz finanšu iestāde vai maksājumu pakalpojumu sniedzējs, kas veic uzņēmējdarbību dalībvalstī. Jau pašlaik ar nacionālo regulējumu netiek ierobežota maksājumu veikšana. Uzņēmumu reģistra klienti valsts nodevas par reģistrāciju var veikt izmantojot jebkuru pieejamu tiešsaistes maksājumu pakalpojumu. Uzņēmumu reģistrs lūdz klientam iesniegt datus par veikto maksājumu (norādot informāciju par maksājumu, vai pievienojot neapliecinātu maksājuma uzdevumu), lai varētu pārliecināties, ka maksājums ir saņemts valsts kases attiecīgajā kontā. Ņemot vērā minēto, direktīvas 1. panta 4. punkts (13.e pants) ir uzskatāms par ieviestu.  Direktīvas 2019/1151 1. panta 4. punkts (13.f pants) nosaka, ka dalībvalstis nodrošina, ka kodolīga un lietotājdraudzīga informācija bez maksas un vismaz tajā valodā, ko saprot pēc iespējas lielāks pārrobežu lietotāju skaits, tiek darīta pieejama reģistrācijas portālos vai tīmekļa vietnēs, kas ir pieejamas ar vienoto digitālo vārteju, lai palīdzētu sabiedrību izveidē un filiāļu reģistrēšanā. Šāda informācija angļu valodā jau šobrīd ir pieejama:   * portālā Latvija.lv   https://latvija.lv/ppk/uznemejdarbiba/registri/p2976/procesaapraksts   * Uzņēmumu reģistra tīmekļa vietnē * https://www.ur.gov.lv/en/register/company-or-merchant/llc-with-no-min-capital-requirement/founding/registration-with-the-enterprise-register/ * https://www.ur.gov.lv/en/register/company-or-merchant/limited-liability-company-sia/founding/registration-with-the-enterprise-register/ * https://www.ur.gov.lv/en/register/company-or-merchant/stock-company-as/founding/registration-with-the-enterprise-register/   Ņemot vērā minēto, direktīvas 1. panta 4. punkts daļēji ir ieviests (13.f panta a) un b) apakšpunkts ir ieviests, c) un d) apakšpunkts tiks ieviests līdz 2021. gada 1. augustam)).  Direktīvas 2019/1151 1. panta 5. punkts (13.g panta 6. punkts) nosaka, ka dalībvalstis nodrošina, ka gadījumos, kuros kā procedūras daļa ir jāsamaksā akciju kapitāls, lai izveidotu sabiedrību, šādu maksājumu var veikt tiešsaistē uz tādas bankas kontu, kas darbojas Savienībā. Turklāt dalībvalstis nodrošina, ka šādu maksājumu apliecinājumu arī var sniegt tiešsaistē. Komerclikuma 147. panta otrā daļa nosaka, ka dibinātāji uz dibināmās sabiedrības vārda atver bankā kontu, organizē naudas iemaksāšanu tajā un saņem no bankas komercreģistra iestādei adresētu izziņu vai citu bankas izdotu dokumentu, kas apliecina līdz dibināšanai apmaksātā pamatkapitāla lielumu. Tādejādi Komerclikums pieļauj, ka Uzņēmumu reģistrā var iesniegt jebkuras Eiropas Savienībā darbojošās bankas izziņu. Jau pašlaik Uzņēmumu reģistrs e-pastā pieņem maksājumu apliecinošu dokumentu, kas parakstīti ar drošu elektronisku parakstu. Ņemot vērā minēto, direktīvas 1. panta 5. punkts (13.g panta 6. punkts) ir uzskatāms par ieviestu.  Direktīvas 2019/1151 1. panta 5. punkts (13.h panta 1. - 3. punkts) nosaka, ka dalībvalstis reģistrācijas portālos vai tīmekļa vietnēs, kurām var piekļūt ar vienotās digitālās vārtejas starpniecību, dara pieejamas veidnes sabiedrībām ar ierobežotu atbildību. Dalībvalstis var arī tiešsaistē darīt pieejamas veidnes citu veidu sabiedrību izveidei. Veidnes jau šobrīd latviešu valodā ir pieejamas:   * portālā Latvija.lv   https://latvija.lv/ppk/uznemejdarbiba/registri/p2976/dokumentiunveidlapas   * Uzņēmumu reģistra tīmekļa vietnē * https://www.ur.gov.lv/en/register/company-or-merchant/llc-with-no-min-capital-requirement/founding/registration-with-the-enterprise-register/completing-the-registration-form/ * https://www.ur.gov.lv/en/register/company-or-merchant/limited-liability-company-sia/founding/registration-with-the-enterprise-register/completing-the-registration-form/ * https://www.ur.gov.lv/en/register/company-or-merchant/stock-company-as/founding/registration-with-the-enterprise-register/completing-the-registration-form/   Līdz 2021. gada 30. jūlijam veidlapas tiks sagatavotas 2 valodās, tas ir katrā veidlapā būs teksts gan latviešu, gan angļu valodā. Ņemot vērā minēto, direktīvas 1. panta 4. punkts (13.h pants) tiks ieviests.  Direktīvas 2019/1151 1. panta 5. punkts (13.j panta 4. punkts) nosaka, ka dokumentu un informācijas iesniegšanai tiešsaistē *mutatis mutandis* piemēro 13.g panta 2. līdz 5. punktu. Līdz ar to informāciju skatīt pie 13.g panta 2. līdz 5. punktu.  Ar Direktīvas 2019/1151 1. panta 11. punktu no Direktīvas 2017/1132 tiek svītrots 20. panta 3. punkts, kas noteica, ka, izmantojot reģistru savstarpējās savienojamības sistēmu, informācijas nodošana par jebkādu sabiedrības, kurai ir filiāle citā dalībvalstī, darbības izbeigšanas vai maksātnespējas procesa uzsākšanu un izbeigšanu un par sabiedrības izslēgšanu no reģistra, ja tas rada juridiskas sekas sabiedrības reģistra dalībvalstī, ir bez maksas. Minētā norma nav jāpārņem, jo šī norma no Direktīvas 2017/1132 tiek svītrota, iekļaujot direktīvā 19. pantu jaunā redakcijā (Direktīvas 2019/1151 1. panta 10. punkts).  Direktīvas 2019/1151 1. panta 14. punkts groza direktīvas I sadaļas III nodaļas 2. iedaļas virsrakstu. Minētā norma nav tieši jāpārņem, jo tas paplašina Direktīvas 2019/1151 tvērumu un maina nodaļas nosaukumu.  Direktīvas 2019/1151 1. panta 15. punkta pirmais teikums nosaka, ka, izmantojot reģistru savstarpējās savienojamības sistēmu, dalībvalstis var pārbaudīt informāciju par sabiedrību, ja tiek reģistrēta tādas sabiedrības filiāle, kas veic uzņēmējdarbību citā dalībvalstī. Minēto uzdevumu Uzņēmumu reģistrs veiks, tiklīdz reģistru savstarpējās savienojamības sistēma to spēs tehniski nodrošināt. Esošā nacionālā regulējuma ietvaros sabiedrībai, kura vēlas atvērt filiāli Latvijā, ir jāiesniedz par sabiedrību noteikts ziņu apjoms (Komerclikuma 8. panta ceturtā un piektā daļa, 25. panta trešā daļa). Uzņēmumu reģistrs – no savas puses – pārbauda iesniegtos dokumentus.  Direktīvas 2019/1151 1. panta 15. punkta otrais teikums nosaka, ka dalībvalstis nenosaka, ka filiāles tiešsaistes reģistrācija ir atkarīga no kādas licences vai atļaujas saņemšanas, pirms filiāle tiek reģistrēta, ja vien šāds nosacījums nav nepieciešams, lai nodrošinātu valsts tiesību aktos noteiktu pienācīgu uzraudzību attiecībā uz konkrētām darbībām. Latvijas tiesību aktos nav un netiek paredzēts nosacījums, ka, lai atvērtu filiāli, pirms filiāles reģistrēšanas ir jāsaņem licence vai atļauja.  Direktīvas 2019/1151 1. panta 6. punkts (16. panta 1. punkts) nosaka, ka Dalībvalstis nodrošina, ka sabiedrībām ir Eiropas vienotais identifikācijas numurs ("EVIN"), kas minēts Komisijas Īstenošanas 2015. gada 8. jūnija Regulas (ES) 2015/884 8. punktā (tagad – Komisijas Īstenošanas 2020. gada 17. decembra Regulas (ES) 2020/2244, ar ko paredz noteikumus par to, kā Eiropas Parlamenta un Padomes Direktīvu (ES) 2017/1132 piemēro attiecībā uz tehniskajām specifikācijām un procedūrām reģistru savstarpējās savienojamības sistēmai, un ar ko atceļ Komisijas Īstenošanas regulu (ES) 2015/884 (Dokuments attiecas uz EEZ) (turpmāk - Komisijas Īstenošanas Regulas (ES) 2020/2244) pielikuma 8. punkts) un kas ļauj tās nepārprotami identificēt saziņā starp reģistriem, izmantojot reģistru savstarpējās savienojamības sistēmu, kura izveidota saskaņā ar 22. pantu ("reģistru savstarpējās savienojamības sistēma"). Tā kā regulas ir saistošas visiem tiesību subjektiem un ir tieši piemērojamas, tad Komisijas Īstenošanas Regulas (ES) 2020/2244 normas attiecībā uz EVIN tiek tieši nodrošinātas, nododot ziņas reģistru savstarpējās savienojamības sistēmā, tas ir, EVIN tiek piešķirs automātiski, nododot ziņas reģistru savstarpējās savienojamības sistēmā.  Direktīvas 2019/1151 1. panta 19. punkts (161. pants) nosaka, ka visu personas datu apstrādi, ko veic šīs direktīvas kontekstā, veic saskaņā ar Regulu (ES) 2016/679. Tā kā regulas ir saistošas visiem tiesību subjektiem un ir tieši piemērojamas, tad Eiropas Parlamenta un Padomes 2016. gada 27. aprīļa Regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) Latvijā piemēro no 2018. gada 25. maija. Tā, piemēram, Komerclikuma 8. panta trešās daļas 3. punktā un piektās daļas 1., 2., 4., un 5. punktā noteikts, kādi personu dati ierakstāmi komercreģistrā.  Direktīva 2017/1132 ir direktīvu konsolidētā versija, kurā ir ietvertas vecāku komerctiesību direktīvu normu prasības konsolidētā versijā, un tajā nav iekļautas jaunas normas. Proti, nacionālie normatīvie akti atbilst vecajām direktīvām un līdz ar to atbilst arī jaunajai direktīvai. Attiecīgi likumprojektā nav ietverami grozījumi pēc būtības, taču likumprojektā paredzēta informatīvā atsauce uz Direktīvu 2017/1132. | | |

|  |
| --- |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sagaidāms, ka pēc likumprojekta pieņemšanas, lai informētu sabiedrību par izmaiņām, sekos plašāki sabiedrības informēšanas pasākumi ievietojot informāciju gan Uzņēmumu reģistra tīmekļvietnē, gan sociālajos tīklos. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties likumprojekta izstrādē, rakstveidā no 2020. gada 4. līdz 18. decembrim sniedzot viedokļus par likumprojektu, kas tika publicēts 2020. gada 4. decembrī Tieslietu ministrijas tīmekļvietnē (saite: https://www.tm.gov.lv/lv/pazinojums-par-lidzdalibas-iespejam-likumprojekta-grozijumi-komerclikuma-izstrades-procesa-lidz-2020-gada-18-decembrim) un Valsts kancelejas tīmekļvietnē. |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Likumprojekts ir izstrādāts Tieslietu ministrijas Komerclikuma pastāvīgajā darba grupā, kura ir izveidota saskaņā ar tieslietu ministra 2007. gada 16. februāra rīkojumu. Tās sastāvā ir arī uzņēmēju organizācijas, kā, piemēram, Latvijas Tirdzniecības un rūpniecības kamera, Latvijas Darba devēju konfederācija un Ārvalstu investoru padome Latvijā. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija, Uzņēmumu reģistrs, valsts sabiedrība ar ierobežotu atbildību "Latvijas Vēstnesis" (Latvijas Republikas oficiālais izdevējs). |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts paredz, ka turpmāk komercreģistra ierakstus un likumā paredzētos paziņojumus, publicēs automātiski ar sistēmas palīdzību Uzņēmumu reģistra tīmekļvietnē. Turklāt jau pašlaik Uzņēmumu reģistra tīmekļvietnē tiek atspoguļota informācija (t.sk. komercreģistra ieraksti), kas atrodas komercreģistra iestādes rīcībā un reģistrācijas lietas publiskajā daļā, līdz ar to tas neradīs papildus slogu komercreģistra iestādei. Tāpat arī reģistrācijas lietai pievienoto dokumentu izsludināšana, neradīs papildus slogu, jo jau pašlaik tīmekļvietnē ir pieejami reģistrācijas lietai pievienotie dokumenti.  Jaunas institūcijas nav nepieciešams izveidot, kā arī nav paredzēta esošo institūciju likvidācija vai reorganizācija.  Likumprojekts tiks īstenots esošo cilvēkresursu ietvaros. |
| 3. | Cita informācija | Nav |

Iesniedzējs:

Tieslietu ministrijas valsts sekretārs Raivis Kronbergs

Cehanoviča 67036953

[Anita.Cehanovica@tm.gov.lv](mailto:Anita.Cehanovica@tm.gov.lv)

Aužele 67031705

[Indra.Auzele@ur.gov.lv](mailto:Indra.Auzele@ur.gov.lv)

1. Eiropas Parlamenta un Padomes 2019. gada 20. jūnija Direktīva (ES) 2019/1151, ar ko groza Direktīvu (ES) 2017/1132 attiecībā uz digitālo rīku un procesu izmantošanu sabiedrību tiesībās (Dokuments attiecas uz EEZ). http://data.europa.eu/eli/dir/2019/1151/oj [↑](#footnote-ref-1)
2. https://eur-lex.europa.eu/legal-content/LV/TXT/?uri=CELEX%3A32016L0943 [↑](#footnote-ref-2)
3. https://eur-lex.europa.eu/legal-content/LV/TXT/?uri=CELEX%3A32019L1023 [↑](#footnote-ref-3)
4. https://eur-lex.europa.eu/eli/dir/2017/1132/oj/?locale=LV [↑](#footnote-ref-4)
5. Ministru kabineta 2020. gada 18.augusta protokols Nr. 49 "Ministru kabineta sēdes attālinātā veidā protokols". https://likumi.lv/ta/id/316906 [↑](#footnote-ref-5)
6. 2020. gada 24. novembra likums "Grozījumi Oficiālo publikāciju un tiesiskās informācijas likumā". https://likumi.lv/ta/id/319394 [↑](#footnote-ref-6)
7. 2015. gada 6. maija Komisijas paziņojums Eiropas Parlamentam, Padomei, Eiropas ekonomikas un sociālo lietu komitejai un reģionu komitejai. https://eur-lex.europa.eu/legal-content/LV/TXT/?uri=CELEX%3A52015DC0192 [↑](#footnote-ref-7)
8. 2016. gada 19. aprīļa Komisijas paziņojums Eiropas Parlamentam, Padomei, Eiropas ekonomikas un sociālo lietu komitejai un reģionu komitejai. https://eur-lex.europa.eu/legal-content/LV/TXT/?uri=celex%3A52016DC0179 [↑](#footnote-ref-8)
9. https://www.eu2017.ee/sites/default/files/2017-10/Tallinn\_eGov\_declaration.pdf [↑](#footnote-ref-9)
10. https://eur-lex.europa.eu/legal-content/lv/TXT/?uri=CELEX:32018R1724 [↑](#footnote-ref-10)
11. Skatīt, *European Added Value Assessment*, 2012. "*Directive on the cross-border transfer of a company's registered office (14th Company Law Directive)*". Pieejams: <http://www.europarl.europa.eu/thinktank/en/document.html?reference=IPOL-JOIN_ET(2013)494460%20> [↑](#footnote-ref-11)
12. Skatīt, *Biermeyer T*.*, Chapter 2 - Concepts of 'Seat' and 'Seat Transfer' (November 11, 2015) inBiermeyer T., Stakeholder Protection in Cross-Border Seat Transfers in the EU, WLP*, 2015.Pieejams: <https://ssrn.com/abstract=2744377> [↑](#footnote-ref-12)
13. Skatīt, Eiropas Ekonomiskās zonas tiesas 2012. gada 3. oktobra spriedumu lietā Nr. E-15/11. Pieejams: <http://www.eftacourt.int/fileadmin/user_upload/Files/News/2012/15_11_Judgment_EN.pdf> [↑](#footnote-ref-13)
14. Latvijas Universitātes Juridiskās fakultātes 2017. gada 12. oktobra sniegtais viedoklis Nr. JF-A46-286. [↑](#footnote-ref-14)
15. Arodbiedrību likuma 2. panta otrā daļa paredz, ka arodbiedrību darbību regulē Arodbiedrību likums, [Biedrību un nodibinājumu likuma](https://likumi.lv/ta/id/81050-biedribu-un-nodibinajumu-likums) noteikumi par biedrībām, ciktāl Arodbiedrību likums un arodbiedrību statūti nenosaka citādi. [↑](#footnote-ref-15)
16. Eiropas Parlamenta un Padomes 2015. gada 25.novembraDirektīva 2015/2366 par maksājumu pakalpojumiem iekšējā tirgū, ar ko groza Direktīvas 2002/65/EK, 2009/110/EK un 2013/36/ES un Regulu (ES) Nr. 1093/2010 un atceļ Direktīvu 2007/64/EK: pieņemta 2015. gada 25. novembrī. OJ L 337, 23.12.2015, 11. panta 3. punkts. [↑](#footnote-ref-16)
17. Maksājumu iestādei, kurai saskaņā ar piederības dalībvalsts tiesību aktiem ir jābūt juridiskajai adresei, galvenais birojs ir tajā pašā dalībvalstī, kurā tai ir juridiskā adrese, un tur tā veic vismaz daļu no savas maksājumu pakalpojumu darījumdarbības. [↑](#footnote-ref-17)
18. Informatīvais ziņojums "Par komersantu juridisko adrešu regulējumu". Tieslietu ministrija, 28.09.2017.

    Pieejams: <http://tap.mk.gov.lv/lv/mk/tap/?pid=40437620&mode=mk&date=2018-09-04> [aplūkots: 09.12.2020.]. [↑](#footnote-ref-18)
19. [↑](#footnote-ref-19)
20. Uzņēmumu reģistra statistikas dati par aktīvajiem komerclikuma subjektiem līdz 01.01.2020. [↑](#footnote-ref-20)
21. Darba samaksas pārmaiņas 2020/03. Centrālā statistikas pārvalde. Pieejams: <https://www.csb.gov.lv/lv/statistika/statistikas-temas/socialie-procesi/darba-samaksa/meklet-tema/412-darba-samaksas-parmainas-2020-03> [↑](#footnote-ref-21)
22. Komisijas Īstenošanas 2020. gada 17. decembris Regula (ES) 2020/2244, ar ko paredz noteikumus par to, kā Eiropas Parlamenta un Padomes Direktīvu (ES) 2017/1132 piemēro attiecībā uz tehniskajām specifikācijām un procedūrām reģistru savstarpējās savienojamības sistēmai, un ar ko atceļ Komisijas Īstenošanas regulu (ES) 2015/884 (Dokuments attiecas uz EEZ); http://data.europa.eu/eli/reg\_impl/2020/2244/oj [↑](#footnote-ref-22)